title: Id-Deċiżjoni tal-kunsill tas-27 ta’ Ottubru 2003 li japprova l-adeżjoni tal-Komunità Ewropea mall-Protokoll dwar il-ftehim ta’ Madrid fuq ir-reġistrazzjoni internazzjonali ta’ sinjali, addottata f’Madrid fis-27 ta’ Ġunju 1989

text:
Avviż Legali Importanti

|

32003D0793

Official Journal L 296 , 14/11/2003 P. 0020 - 0021

		Id-Deċiżjoni tal-kunsilltas-27 ta’ Ottubru 2003li japprova l-adeżjoni tal-Komunità Ewropea mall-Protokoll dwar il-ftehim ta’ Madrid fuq ir-reġistrazzjoni internazzjonali ta’ sinjali, addottata f’Madrid fis-27 ta’ Ġunju 1989(2003/793/KE)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 308, flimkien ma’ l-Artikolu 300(2), it-tieni sentenza, u l-Artikolu 300(3), l-ewwel subparagrafu, tiegħu,Wara li kkunsidra l-proposta mressqa mill-Kummissjoni [1],Wara li kkunsidra l-opinjoni tal-Parlament Ewropew [2];Wara li kkunsidra l-opinjoni tal-Kumitat Ekonomiku u Soċjali Ewropew [3],Billi:(1) Regolament tal-Kunsill (KE) Nru 40/94 ta’ l-20 ta’ Diċembru 1993 dwar il-marka tal-fabbrika fil-Komunità [4], li hu bbażat fuq l-Artikolu 308 tat-Trattat, huwa magħmul biex joħloq suq li jaħdem sew u li joffri kondizzjonijiet li huma similari għal dawk li jinkisbu f’suq nazzjonali. Sabiex jinħoloq suq ta’ dan it-tip u biex isir suq wieħed, l-istess Regolament ħoloq is-sistema tal-marki tal-fabbrika tal-Komunità fejn l-impriżi jistgħu permezz ta’ sistema proċedurali waħda jiksbu protezzjoni uniformi għall-marki tal-fabbrika tal-Komunità u li jipproduċu l-effett taġħhom matul is-setturi kollha tal-Komunitajiet Ewropej.(2) Wara l-preparazzjonijiet mibdija u mmexxija mill-Organizazzjoni Dinjija tal-Proprjetà Intelletwali bil-parteċipazzjoni ta’ l-Istati Membri li huma membri ta’ l-Unjoni ta’ Madrid, l-Istati Membri li m’humiex membri ta’ l-Unjoni ta’ Madrid u l-Komunità Ewropea, il-Konferenza Diplomatika għal konklużjoni ta’ Protokoll dwar il-Ftehim ta’ Madrid dwar ir-reġistrazzjoni internazzjonali tal-marki adottat il-Protokoll dwar il-Ftehim ta’ Madrid dwar ir-reġistrazzjoni internazzjonali tal-marki (minn hawn ’il quddiem imsejħa "il-Protokoll ta’ Madrid") fis-27 ta’ Ġunju 1989, f’Madrid.(3) Il-Protokoll ta’ Madrid kien adottat sabiex idaħħal ċerti karatteristiċi ġodda fis-sistema tar-reġistrazzjoni internazzjonali tal-marki li tezisti taħt il-Ftehim ta’ Madrid dwar ir-reġistrazzjoni internazzjonali tal-marki tal-14 ta’ April 1891 kif emendat (hawnhekk iżjed ’il quddiem msejħa "Il-Ftehim ta’ Madrid") [5].(4) L-għanijiet tal-Protokoll ta’ Madrid huma biex jagħmluha iżjed faċli għal ċerti stati, u partikolarment l-Istati Membri li m’humiex parti minnha, biex jeċċedu għas-sistema internazzjonali tar-reġistrazzjoni tal-marki.(5) Kif ikkumparat mal-Ftehim ta’ Madrid, il-Protokoll ta’ Madrid daħħal, fl-Artikolu 14 tiegħu, bħala waħda mill-innovazzjonijiet prinċipali, il-possibbiltà li organizzazzjoni intergovernattiva li għandha uffiċċju reġjonali għall-iskop li jirreġistraw il-marki b’effett fit-territorju ta’ l-organizazzjoni tista’ ssir parti mill-Protokoll ta’ Madrid.(6) Il-possibbiltà li organizzazzjoni intergovernattiva li għandha uffiċċju reġjonali bl-għan illi jirreġistra l-marki jista’ jsir parti mill-Protokol ta’ Madrid iddaħħal fil-Protokoll ta’ Madrid sabiex, partikolarment, il-Komunità Ewropea tkun tista’ taċċedi għall-istess Protokoll.(7) Il-Protokoll ta’ Madrid daħal fis-seħħ fl-1 ta’ Diċembru 1995 u sar operazzjonali fl-1 ta’ April 1996 u s-sistema tal-Komunità tal-marki tal-kummerċ daħlet ukoll fis-seħħ fid-data aħħarija.(8) Is-sistema tal-Komunità tal-marki tal-kummerċ u s-sistema internazzjonali tar-reġistrazzjoni kif stabbilita mill-Protokoll ta’ Madrid huma kumplimentarji. Għalhekk, sabiex id-ditti jkunu jistgħu jieħdu vantaġġ mill-Komunità tal-marki tal-kummerċ permezz tal-Protokoll ta’ Madrid u vice versa, huwa neċessarju illi l-applikanti tal-Komunità tal-marki tal-kummerċ u dawk li jżommu l-istess marki għandhom jitħallew japplikaw għall-protezzjoni internazzjonali tal-marki tagħhom permezz tad-daħla ta’ applikazzjoni internazzjonali taħt il-Protokoll ta’ Madrid, u, bil-maqlub, dawk li jżommu reġistrazzjoni internazzjonali taħt il-Protokoll ta’ Madrid għandhom japplikaw għall-protezzjoni tal-marki tal-kummerċ taghħom taħt is-sistema tal-Komunità tal-marki tal-kummerċ.(9) Barra dan, l-istabbiliment ta’ ħolqa bejn il-Komunità tal-marki tal-kummerċ u s-sistema ta’ reġistrazzjoni internazzjonali taħt il-Protokoll ta’ Madrid tippromwovi żvilupp armonjuż ta’ attivitajiet ekonomiċi, telimina t-tagħwiġ tal-kompetizzjoni, tkun effiċjenti fl-ispejjeż u tgħolli l-livell ta’ integrazzjoni u l-funzjonament tas-suq intern. Għalhekk, l-adeżjoni tal-Komunità mal-Protokoll ta’ Madrid huwa neċessarju sabiex il-Komunità tal-marki tal-kummerċ issir iktar attraenti.(10) Il-Kummissjoni Ewropea għandha tkun awtorizzata biex tirrappreżenta l-Komunità Ewropea fl-Assemblea ta’ l-Unjoni ta’ Madrid wara l-adeżjoni tal-Komunità mal-Protokoll ta’ Madrid. Il-Komunità Ewropea m’għandhiex tesprimi fehmiet fl-Assemblea fir-rigward ta’ kwistjonijiet li jirrigwardaw biss il-Ftehim ta’ Madrid.(11) Il-kompetenza tal-Komunità Ewropea biex tikkonkludi jew taċċedi fi ftehim jew trattati internazzjonali mhux miksub biss minn konferiment espliċitu mit-Trattat imma jista’ jiġi miksub ukoll mid-disposizzjonijiet tat-Trattat u minn atti adottati skond id-disposizzjonijiet ta’ l-istituzzjonijiet tal-komunità.(12) Din id-Deċiżjoni ma taffettwax id-dritt ta’ l-Istati Membri biex jieħdu sehem fl-Assemblea ta’ l-Unjoni ta’ Madrid fir-rigward tal-marki tal-kummerċ nazzjonali tagħhom,IDDEĊIEDA DAN LI ĠEJ:Artikolu 1Il-Protokoll li jirrigwarda l-Ftehim ta’ Madrid dwar ir-reġistrazzjoni internazzjonali tal-marki, adottata f’Madrid fis-27 ta’ Ġunju 1989 (hawnhekk iżjed ’il quddiem imsejħa l-Protokoll ta’ Madrid), hija hawnhekk approvata f’isem il-Komunità fir-rigward ta’ kwistjonijiet fil-kompetenza tagħha.It-test tal-Protokoll ta’ Madrid huwa anness ma’ din id-deċiżjoni.Artikolu 21. Il-President tal-Kunsill huwa hawnhekk awtorizzat biex jiddepożita l-istrument ta’ l-adeżjoni mad-Direttur-Ġenerali ta’ l-Organizzazzjoni Dinjija dwar il-Proprjetà Intellettwali mid-data li minnha l-Kunsill adottat il-miżuri neċessarji għall-istabbiliment ta’ ħolqa bejn il-Komunità tal-marki tal-kummerċ u l-Protokoll ta’ Madrid.2. Id-dikjarazzjonijiet u n-notifikazzjoni annessi ma’ din id-Deċiżjoni għandhom isiru fl-att ta’ l-adeżjoni.Artikolu 31. Il-Kummissjoni hija hawnhekk awtorizzata biex tirrappreżenta l-Komunità Ewropea fil-laqgħat ta’ l-Assemblea ta’ l-Unjoni ta’ Madrid miżmuma taħt il-patroċinju ta’ l-Organizzazzjoni Dinjija dwar il-Proprjetà Intellettwali.2. Fuq il-kwistjonijiet kollha fil-kompetenza tal-Komunità fir-rigward tal-Komunità tal-marki tal-kummerċ, il-Kummissjoni għandha tinnegozja fl-Assemblea ta’ l-Unjoni ta’ Madrid f’isem il-Komunità skond il-ftehim li ġej:(a) il-posizzjoni li l-Komunità tista’ tadotta fl-Assemblea għandha tiġi ppreparata mill-grupp ta’ ħidma relevanti tal-Kunsill jew, jekk dan mhux possibbli, f’laqgħat imsejħa dak il-ħin waqt ix-xogħol fil-qafas ta’ l-Organizzazzjoni Dinjija dwar il-Proprjetà Intellettwali;(b) fir-rigward tad-deċiżjonijiet dwar l-emendi tar-Regolament (KE) Nru 40/94, jew ta’ kwalunkwe att ieħor tal-Kunsill li jeħtieġ l-unanimità, il-posizzjoni tal-Komunità għandha tiġi adottata mill-Kunsill unanimament fuq proposta tal-Kummissjoni;(ċ) fir-rigward ta’ deċiżjonijiet oħra li jolqtu l-Komunità tal-marki tal-kummerċ, il-posizzjoni tal-Komunità għandha tiġi adottata mill-Kunsill li jaġixxi b’maġġoranza kwalifikata fuq proposta tal-Kummissjoni.Magħmula fil-Lussemburgu, fis-27 ta’ Ottubru 2003.Għall-KunsillIl-PresidentA. Matteoli[1] ĠU C 293, tal-5.10.1996, pġ. 11.[2] ĠU C 167, tat-2.6.1997, pġ. 252.[3] ĠU C 89, tad-19.3.1997, pġ. 14.[4] ĠU L 11, ta’ l-14.1.1994, pġ. 1. Regolament kif l-aħħar emendat minn Regolament (KE) Nru 1653/2003, (ĠU L 245, tad-29.9.2003, pġ. 36).[5] Il-Ftehim ta’ Madrid dwar ir-reġistrazzjoni internazzjonali tal-marki kif l-aħħar revedut f’Stokolma fl-14 ta’ Lulju 1967 u kif emendat fit-2 ta’ Ottubru 1979.--------------------------------------------------


title: 2014/565/UE: Deċiżjoni tal-Parlament Ewropew tat- 3 ta’ April 2014 dwar il-kwittanza għall-implimentazzjoni tal-baġit taċ-Ċentru Ewropew għall-Iżvilupp ta’ Taħriġ Vokazzjonali għas-sena finanzjarja 2012

text:
               5.9.2014

               MT

               Il-Ġurnal Uffiċjali tal-Unjoni Ewropea

               L 266/169

         DEĊIŻJONI TAL-PARLAMENT EWROPEW
   tat-3 ta’ April 2014
   dwar il-kwittanza għall-implimentazzjoni tal-baġit taċ-Ċentru Ewropew għall-Iżvilupp ta’ Taħriġ Vokazzjonali għas-sena finanzjarja 2012
   (2014/565/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi taċ-Ċentru Ewropew għall-Iżvilupp ta’ Taħriġ Vokazzjonali għas-sena finanzjarja 2012,

               —

               wara li kkunsidra r-rapport tal-Qorti tal-Awdituri dwar il-kontijiet annwali taċ-Ċentru Ewropew għall-Iżvilupp ta’ Taħriġ Vokazzjonali għas-sena finanzjarja 2012, flimkien mat-tweġibiet taċ-Ċentru (1),

               —

               wara li kkunsidra r-rakkomandazzjoni tal-Kunsill tat-18 ta’ Frar 2014 (05849/2014 — C7-0054/2014),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament tal-Kunsill (KEE) Nru 337/75 tal-10 ta’ Frar 1975 li jwaqqaf Ċentru Ewropew għall-Iżvilupp ta’ Taħriġ Vokazzjonali (4), u b’mod partikolari l-Artikolu 12a tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5),

               —

               wara li kkunsidra r-Regolament ta’ Delega tal-Kummissjoni (UE) Nru 1271/2013 tat-30 ta’ Settembru 2013 dwar Regolament Finanzjarju ta’ qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (6), u b’mod partikolari l-Artikolu 108 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Impjiegi u l-Affarijiet Soċjali (A7-0207/2014),

               1.

               Jagħti l-kwittanza lid-Direttur taċ-Ċentru Ewropew għall-Iżvilupp ta’ Taħriġ Vokazzjonali għall-implimentazzjoni tal-baġit taċ-Ċentru għas-sena finanzjarja 2012;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deciżjoni, kif ukoll ir-riżoluzzjoni li hi parti integrali minnha, lid-Direttur taċ-Ċentru Ewropew għall-Iżvilupp ta’ Taħriġ Vokazzjonali, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 365, 13.12.2013, p. 21.

      (2)  ĠU L 248, 16.9.2002, p. 1.

      (3)  ĠU L 298, 26.10.2012, p. 1.

      (4)  ĠU L 39, 13.2.1975, p. 1.

      (5)  ĠU L 357, 31.12.2002, p. 72.

      (6)  ĠU L 328, 7.12.2013, p. 42.


title: Deċiżjoni tal-Kunsill (UE) 2015/1147 tat-13 ta' Lulju 2015 li taħtar membru supplenti Grieg fil-Kumitat tar-Reġjuni

text:
               14.7.2015

               MT

               Il-Ġurnal Uffiċjali tal-Unjoni Ewropea

               L 186/1

         DEĊIŻJONI TAL-KUNSILL (UE) 2015/1147
   tat-13 ta' Lulju 2015
   li taħtar membru supplenti Grieg fil-Kumitat tar-Reġjuni
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,
   Wara li kkunsidra l-proposta tal-Gvern Grieg,
   Billi:

               (1)

               Fis-26 ta' Jannar, fil-5 ta' Frar u fit-23 ta' Ġunju 2015, il-Kunsill adotta d-Deċiżjonijiet (UE) 2015/116 (1), (UE) 2015/190 (2) u (UE) 2015/994 (3) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020.

               (2)

               Konsegwentement għat-tmiem tal-mandat tas-Sur Kostas BAKOGIANNIS, sar vakanti siġġu ta' membru supplenti fil-Kumitat tar-Reġjuni,

         ADOTTA DIN ID-DEĊIŻJONI:
   Artikolu 1
   Huwa b'dan maħtur bħala membru supplenti fil-Kumitat tar-Reġjuni għall-bqija tal-mandat attwali, li jintemm fil-25 ta' Jannar 2020:

               —

               Is-Sur Theodoros GOTSOPOULOS, Politically accountable to the Regional Council of Attica

         Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, 13 ta' Lulju 2015.

            Għall-Kunsill

            Il-President

         F. ETGEN

      (1)  ĠU L 20, 27.1.2015, p. 42.

      (2)  ĠU L 31, 7.2.2015, p. 25.

      (3)  ĠU L 159, 25.6.2015, p. 70.


Avviż Legali Importanti

|

32005D0023

Deċiżjoni tal-Kunsill tal- 21 ta’ Ġunju 2004 li taħtar membru Taljan tal-Kumitat Ekonomiku u Soċjali

Official Journal L 015 , 19/01/2005 P. 0006 - 0006 Official Journal L 159 , 13/06/2006 P. 0038 - 0038

		Deċiżjoni tal-Kunsilltal- 21 ta’ Ġunju 2004li taħtar membru Taljan tal-Kumitat Ekonomiku u Soċjali(2005/23/KE, Euratom)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 259 tiegħu,Wara li kkunsidra t-Trattat li jistabbilixxi l-Komunità Ewropea ta' l-Enerġija Atomika, u b'mod partikolari l-Artikolu 167 tiegħu,Wara li kkunsidra d-Deċiżjoni tal-Kunsill tas- 17 ta' Settembru 2002 li taħtar il-membri tal-Kumitat Ekonomiku u Soċjali għall-perijodu bejn il- 21 ta' Settembru 2002 sa l- 20 ta' Settembru 2006 [1],Billi f'dak il-Kumitat post ta' membru jinsab vakanti wara r-riżenja tas-Sinjur Felice SCALVINI, li dwarha l-Kunsill kien infurmat fis- 17 ta' Novembru 2003;Wara li kkunsidra n-nomina ppreżentata mill-Gvern Taljan,Wara li ħa l-opinjoni tal-Kummissjoni ta' l-Unjoni Ewropea,IDDEĊIEDA KIF ĠEJ:Artikolu UnikuIs-Sur Giacomino TARICCO hu b'dan maħtur membru tal-Kumitat Ekonomiku u Soċjali minflok is-Sinjur Felice SCALVINI, għall-bqija tal-mandat ta' dan ta' l-aħħar, li jibqa' jgħodd sa l- 20 ta' Settembru 2006.Magħmula fil-Lussemburgu, nhar il- 21 ta’ Ġunju 2004.Għall-KunsillIl-PresidentJ. Walsh[1] ĠU L 253, 21.9.2002, p. 9.--------------------------------------------------


title: 2011/342/UE: Deċiżjoni tal-Bank Ċentrali Ewropew tad- 9 ta’ Mejju 2011 li temenda d-Deċiżjoni BĊE/2004/3 dwar l-aċċess pubbliku għad-dokumenti tal-Bank Ċentrali Ewropew (BĊE/2011/6)

text:
                  16.6.2011

                  MT

                  Il-Ġurnal Uffiċjali tal-Unjoni Ewropea

                  L 158/37

            DEĊIŻJONI TAL-BANK ĊENTRALI EWROPEW
      tad-9 ta’ Mejju 2011
      li temenda d-Deċiżjoni BĊE/2004/3 dwar l-aċċess pubbliku għad-dokumenti tal-Bank Ċentrali Ewropew
      (BĊE/2011/6)
      (2011/342/UE)
      IL-KUNSILL GOVERNATTIV TAL-BANK ĊENTRALI EWROPEW,
      Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, u b’mod partikolari l-Artikolu 12.3 tiegħu,
      Wara li kkunsidra d-Deċiżjoni BĊE/2004/2 tad-19 ta’ Frar 2004 li taddotta r-Regoli tal-Proċedura tal-Bank Ċentrali Ewropew (1), u b’mod partikolari l-Artikolu 23 tagħha,
      Billi:

                  (1)

                  Skont l-Artikolu 127(6) tat-Trattat dwar il-Funzjonament tal-Unjoni Ewropea, il-Kunsill jista’ jassenja kompiti speċifiċi lill-Bank Ċentrali Ewropew (BĊE) li jikkonċernaw il-politiki li jirrigwardaw is-superviżjoni prudenzjali tal-istituzzjonijiet ta’ kreditu u istituzzjonijiet finanzjarji oħra bl-eċċezzjoni ta’ impriżi tal-assigurazzjoni. Il-Kunsill eżerċita din l-għażla u skont l-Artikolu 2 tar-Regolament tal-Kunsill (UE) Nru 1096/2010 tas-17 ta’ Novembru 2010 li jagħti lill-Bank Ċentrali Ewropew kompiti speċifiċi rigward il-funzjonament tal-Bord Ewropew dwar ir-Riskju Sistemiku (2) assenja lill-BĊE il-kompitu li jipprovdi s-Segretarjat lill- Bord Ewropew dwar ir-Riskju Sistemiku (BERS) u b’hekk jipprovdi sostenn analitiku, statistiku, loġistiku u amministrattiv lill-BERS. F’dan il-kuntest, il-BĊE ser iħejji jew iżomm dokumenti relatati mal-attivitajiet u politiki u deċiżjonijiet tiegħu relatati mal-BERS li ser jikkwalifikaw bħala dokumenti tal-BĊE skont it-tifsira ta’ Deċiżjoni BĊE/2004/3 tal-4 ta’ Marzu 2004 dwar l-aċċess pubbliku għad-dokumenti tal-Bank Ċentrali Ewropew (3).

                  (2)

                  Filwaqt li skont l-Artikolu 7(1) ta’ Regament (UE) Nru 1096/2010, is-Segretarjat tal-BERS jiżgura l-applikazzjoni ta’ Deċiżjoni BĊE/2004/3 li tiddefinixxi l-kundizzjonijiet u l-limiti skont liema l-BERS għandu jagħti aċċess lid-dokumenti tal-BERS, il-BĊE għandu jadatta Deċiżjoni BĊE/2004/3 biex tirrifletti l-fatt illi l-BĊE ser iħejji jew iżomm dokumenti relatati mal-attivitajiet tiegħu relatati mal-BERS u politiki jew deċiżjonijiet li ser jikkwalifikaw baħala dokumenti tal-BĊEskont it-tifsira tad-Deċiżjoni BĊE/2004/3.

                  (3)

                  Hemm bżonn li jiġi żgurat illi l-BĊE jista’ jirrifjuta l-aċċess għal dokumenti relatati mal-attivitajiet tiegħu u politiki jew deċiżjonijiet skont l-Artikolu 127(5) u (6) tat-Trattat imħejjijin jew miżmumin minnu fil-qasam tal-istabbiltà finanazjarja, inklużi dawk relatati mal-appoġġ tiegħu lill-BERS, fejn l-iskopertura tagħhom xxekkel l-protezzjoni tal-interess pubbliku fir-rigward tal-istabbiltà tas-sistema finanzjarja fl-Unjoni.

                  (4)

                  L-emendi neċessarji għandhom isiru wkoll lil Deċiżjoni BĊE/2004/3 sabiex jirriflettu bidliet fit-terminoloġija u r-rinumerazzjoni tal-artikoli wara d-dħul fis-seħħ tat-Trattat ta’ Liżbona,

            ADOTTA DIN ID-DEĊIŻJONI:
      Artikolu 1
      Id-Deċiżjoni BĊE/2004/3 hija emendata kif ġej:

                  1.

                  Artikolu 4(1) huwa emendat kif ġej:

                              (a)

                              F’punt (a) qed jiżdied l-inċiż li ġej:

                                          “—

                                          stabbiltà tas-sistema finanzjarja fl-Unjoni jew fi Stat Membru;”

                              (b)

                              Il-kelma “Komunità” hija sostitwita minn “Unjoni”.

                  2.

                  Fl-Artikolu 4(4) qed tiżdied is-sentenza li ġejja:
                  “Fir-rigward ta’ talbiet għall-aċess għal dokumenti tal-Bord Ewropew dwar ir-Riskju Sistemiku, għandha tapplika Deċiżjoni BERS/2011/5 tal-Bord Ewropew dwar ir-Riskju Sistemiku tat-3 ta’ Ġunju 2011 dwar l-aċċess pubbliku għal dokumenti tal-Bord Ewropew dwar ir-Riskju Sistemiku (*), adottata abbażi tal-Artikolu 7 tar-Regolament tal-Kunsill (UE) Nru 1096/2010 tas-17 ta’ Novembru 2010 li jagħti lill-Bank Ċentrali Ewropew kompiti speċifiċi rigward il-funzjonament tal-Bord Ewropew dwar ir-Riskju Sistemiku (**).

                     (*)  ĠU C 176, 16.6.2011, p. 3."

                     (**)  ĠU L 331, 15.12.2010, p. 162.”"

                  3.

                  Fl-Artikolu 8 ir-referenzi għal Artikolu 230 huwa mibdul minn referenzi għal Artikolu 263 u referenzi għal Artikolu 195 minn referenzi għal Artikolu 228 tat-Trattat.

            Artikolu 2
      Din id-Deċiżjoni għdha tidħol fis-seħħ fit-18 June 2011.

         Magħmul fi Frankfurt am Main, id-9 ta’ Mejju 2011.

               Il-President tal-BĊE

            Jean-Claude TRICHET

         (1)  ĠU L 80, 18.3.2004, p. 33.

         (2)  ĠU L 331, 15.12.2010, p. 162.

         (3)  ĠU L 80, 18.3.2004, p. 42.


title: Id-Deċiżjoni Nru 2066/2003/KE tal-Parlament Ewropew u tal-Kunsill ta' l-10 ta' Novembru 2003 dwar t-tkomplija ta' l-applikazzjoni fl-istatistiċi agrikoli mill-2004 sal-2007 ta' tekniċi ta' stħarriġ għal żoni u ta' remote sensing u li jemenda d-Deċiżjoni 1445/2000/KE

text:
Avviż Legali Importanti

|

32003D2066

Official Journal L 309 , 26/11/2003 P. 0009 - 0009

		Id-Deċiżjoni Nru 2066/2003/KE tal-Parlament Ewropew u tal-Kunsillta' l-10 ta' Novembru 2003dwar t-tkomplija ta' l-applikazzjoni fl-istatistiċi agrikoli mill-2004 sal-2007 ta' tekniċi ta' stħarriġ għal żoni u ta' remote sensing u li jemenda d-Deċiżjoni 1445/2000/KEIL-PARLAMENT EWROPEW U L-KUNSILL TA' L-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 285 tiegħu,Wara li kkunsidraw il-proposta tal-Kummissjoni,Skond il-procedura stabbilita fl-Artikolu 251 tat-Trattat [1],Billi:(1) Id-Deċiżjoni Nru 1445/2000/KE tal-Parlament Ewropew u tal-Kunsill tat-22 ta' Mejju 2000 dwar l-applikazzjoni fl-statistiċi agrikoli mill-1999 sal-2003 [2] ta' tekniċi ta' stħarriġ għal żoni u ta' remote sensing tiskadi fil-31 ta' Diċembru 2003.(2) Fid-dawl ta' l-iżviluppi ġodda fil-politika agrikola komuni u tal-prospettiva tat-tkabbir, tinħass partikolarment il-ħtieġa li jkun hemm informazzjoni adegwata dwar l-użu ta' l-art u dwar il-kondizzjoni tal-uċuħ tar-raba', speċjalment bl-iskop ta' l-analiżi dwar l-interazzjoni bejn l-agrikultura, l-ambjent u ż-żoni rurali.(3) Ir-rapport tal-Kummissjoni lill-Parlament Ewropew u lill-Kunsill dwar l-implimentazzjoni ta' dawn il-miżuri matul il-perjodu mill-1999 sal-2003 juri li jkun utili li dawn jitkomplu għal erba' snin ohra.(4) Il-proċeduri għall-implimentazzjoni tal-miżuri li jinsabu fid-Deċiżjoni 1445/2000/KE għandhom jitkomplu u titkabbru fid-dawl ta' l-esperjenza akkwistata u tar-rizultati miksuba.(5) L-attivitajiet ta' tfittxija permezz ta' mezzi elettroniċi li jeħtieġu riċerka u żvilupp ulterjuri fil-perjodu mill-2004 sal-2007 jaqgħu taħt is-Sitt Programm Kwadru fl-oqsma ta' riċerka u żvilupp [3].(6) Din id-Deċiżjoni tistabbilixxi matul iż-żmien kollu tal-programm, kwadru finanzjarju li għall-awtorità responsabbli għall-budget jikkostitwixxi l-punt ta' riferenza prinċipali skond it-tifsir tal-punt 33 tal-Ftehim Interistituzzjonali bejn il-Parlament Ewropew, il-Kunsill u l-Kummissjoni tas-6 ta' Mejju 1999 [4] dwar id-dixxiplina tal-budget u l-iżvilupp tal-proċeduri dwar il-budget, għall-awtorità responsabbli għall-budget matul il-proċedura annwali tal-budget.IDDEĊIDEW KIF ĠEJ:Artikolu 1Id-Deċiżjoni 1445/2000/KE għandha tiġi emendata kif ġej:1. Wara l-Artikolu 1(1) għandhom jiżdiedu:"Dawn l-azzjonijiet għandhom ikomplu għal perjodu ta' erba' snin li jibda mill-1 ta' Jannar 2004";2. L-Artikolu 3 għandu jiġi ssostiwit b'dan li ġej:"Artikolu 3Il-kwadru finanzjarju stabbilit hawnhekk għall-implimentazzjoni ta' dan il-programm ghall-perjodu mill-2004 sal-200 huwa ta' 7,85 miljun Euro.L-approprjazzjonijiet annwali għandhom jiġu awtorizzati mill-awtorità responsabbli għall-budget fil-limiti tal-perspettiva finanzjarja.";3. Fl-Artikolu 6, id-data "31 ta' Lulju 2003" għandha tiġi ssostitwita bid-data "31 ta' Lulju 2007";4. Fl-Artikolu 7, id-data "31 ta' Diċembru 2003" għandha tiġi ssostitwita bid-data "31 Diċembru 2007".Artikolu 2Din id-Deċiżjoni tidħol fis-seħħ fl-għoxrin jum wara d-data tal-pubblikazzjoni tagħha fil-Ġurnal Uffiċjali tal-Komunitajiet Ewropej.Magħmula fi Brussel, fl-10 ta' Novembru 2003.Għall-Parlament EwropewIl-PresidentP. COXGħall-KunsillIl-PresidentA. MARZANO[1] L-Opinjoni tal-Parlament Ewropew ta’ l-1 ta’ Lulju 2003 (li għadha mhijiex ippubblikata fil-Ġazzetta Uffiċjali) u d-Deċiżjoni tal-Kunsill tad-29 ta’ Settembru 2003 (li għadha mhijiex ippubblikata fil-Ġazzetta Uffiċjali).[2] ĠU L 163, ta’ l-4.7.2000, p. 1.[3] ĠU L 232, tad-29.8.2002, p. 1.[4] ĠU C 172, tat-18.6.1999, p. 1.--------------------------------------------------


title: 2007/884/KE: Deċiżjoni tal-Kunsill ta’ l- 20 ta’ Diċembru 2007 li tawtorizza lir-Renju Unit ikompli japplika miżura ta’ deroga mill-Artikoli 26(1)(a), 168 u 169 tad-Direttiva 2006/112/KE dwar is-sistema komuni ta’ taxxa fuq il-valur miżjud

text:
               29.12.2007

               MT

               Il-Ġurnal Uffiċjali ta’ l-Unjoni Ewropea

               L 346/21

         DEĊIŻJONI TAL-KUNSILL
   ta’ l-20 ta’ Diċembru 2007
   li tawtorizza lir-Renju Unit ikompli japplika miżura ta’ deroga mill-Artikoli 26(1)(a), 168 u 169 tad-Direttiva 2006/112/KE dwar is-sistema komuni ta’ taxxa fuq il-valur miżjud
   (2007/884/KE)
   IL-KUNSILL ta’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea,
   Wara li kkunsidra d-Direttiva tal-Kunsill 2006/112/KE tat-28 ta’ Novembru 2006 dwar is-sistema komuni ta’ taxxa fuq il-valur miżjud (1), u b’mod partikolari l-Artikolu 395(1) tagħha,
   Wara li kkunsidra l-proposta tal-Kummissjoni,
   Billi:

               (1)

               Permezz tad-Deċiżjonijiet 95/252/KE (2) u 98/198/KE (3), il-Kunsill awtorizza r-Renju Unit jirrestrinġi sal-50 % d-dritt tal-kerrej jew tal-lessee biex inaqqas il-VAT fuq il-kiri jew il-lease ta’ karozza għall-passiġġieri f’każ li l-karozza ma tintużax esklussivament għall-finijiet ta’ negozju. Ir-Renju Unit kien awtorizzat ukoll biex ma jittrattax bħala provvista ta’ servizzi bi ħlas l-użu privat ta’ karozza mikrija jew leased minn persuna taxxabbli għall-finijiet ta’ negozju tiegħu stess. Din il-miżura ta’ simplifikazzjoni eliminat il-ħtieġa li l-kerrej jew il-lessee jżomm reġistru tal-kilometri korsi b’finijiet privati f’karozzi użati minn impriżi u li jieħu kont fil-kontabbiltà tat-taxxa fuq il-kilometri effettivament korsi f’finijiet privati ta’ kull karozza.

               (2)

               Permezz ta’ ittra rreġistrata mas-Segretarjat Ġenerali tal-Kumissjoni fil-5 ta’ Frar 2007, ir-Renju Unit talab estensjoni tal-perijodu ta’ validità ta’ dik id-deroga, li tiskadi fil-31 ta’ Diċembru 2007.

               (3)

               Skond l-Artikolu 395(2) tad-Direttiva 2006/112/KE, il-Kummissjoni għarrfet lill-Istati Membri l-oħra b’ittra tal-15 ta’ Ottubru 2007 bit-talba magħmula mir-Renju Unit. Permezz ta’ ittra ddatata s-17 ta’ Ottubru 2007, il-Kummissjoni nnotifikat lir-Renju Unit li kellha l-informazzjoni kollha meħtieġa biex tikkunsidra t-talba.

               (4)

               Iċ-ċirkostanzi tad-dritt u tal-fatt li ġġustifikaw l-għoti ta’ l-awtorizzazzjoni għall-applikazzjoni ta’ deroga ma nbidlux u għadhom rilevanti.

               (5)

               Fid-29 ta’ Ottubru 2004, il-Kummissjoni ppreżentat proposta għal Direttiva tal-Kunsill li emendat id-Direttiva 77/388/KEE, issa d-Direttiva 2006/112/KE, li tinkludi l-armonizzazzjoni tal-kategoriji ta’ l-infiq li għalihom jistgħu japplikaw l-esklużjonijiet tad-dritt tat-tnaqqis. Skond din il-proposta, l-esklużjonijiet għad-dritt tat-tnaqqis jistgħu jiġu applikati għal vetturi tat-triq bil-mutur. Għaldaqstant, huwa opportun li l-perijodu ta’ l-awtorizzazzjoni jiġi estiż sa meta d-Direttiva tidħol fis-seħħ. Madankollu, l-awtorizzazzjoni fi kwalunkwe każ se tiskadi sa mhux aktar tard mill-31 ta’ Diċembru 2010 jekk dik id-Direttiva ma tkunx għadha daħlet fis-seħħ sa dik id-data, bil-għan li ssir valutazzjoni tal-ħtieġa ta’ din id-Deċiżjoni fid-dawl tal-perċentwal tat-tqassim globali bejn l-użu b’finijiet ta’ negozju u dak privat.

               (6)

               Id-deroga, kif estiża, mhix se jkollha effett negattiv fuq ir-riżorsi proprji tal-Komunitajiet Ewropej miġbura mill-VAT.

               (7)

               Minħabba l-urġenza tal-każ, huwa imperattiv li ssir eċċezzjoni għall-perijodu ta’ sitt ġimgħat imsemmi fil-paragrafu I(3) tal-Protokoll dwar ir-rwol tal-Parlamenti nazzjonali fl-Unjoni Ewropea, anness mat-Trattat dwar l-Unjoni Ewropea u mat-Trattati li jistabbilixxu l-Komunitajiet Ewropej,

         ADOTTA DIN ID-DEĊIŻJONI:
   Artikolu 1
   B’deroga mill-Artikoli 168 u 169 tad-Direttiva 2006/112/KE, ir-Renju Unit huwa awtorizzat jirrestrinġi sal-50 % d-dritt tal-kerrej jew tal-lessee ta’ karozza biex inaqqas il-VAT fuq il-kiri jew il-leasing ta’ dik il-karozza f’każ li ma tintużax esklussivament għall-finijiet ta’ negozju.
   Artikolu 2
   B’deroga mill-Artikoli 26(1)(a) tad-Direttiva 2006/112/KE, ir-Renju Unit huwa awtorizzat biex ma jittrattax bħala provvista ta’ servizzi bi ħlas l-użu privat ta’ karozza użata għall-finijiet ta’ negozju mikrija jew leased minn persuna taxxabbli.
   Artikolu 3
   Din id-Deċiżjoni għandha tapplika b’effett mill-1 ta’ Jannar 2008.
   Għandha tiskadi fid-data tad-dħul fis-seħħ ta’ regoli Komunitarji li jiddeterminaw liema nfiq marbut mal-vetturi tat-triq bil-mutur ma jkunx eliġibbli għal tnaqqis totali tal-VAT, iżda sa mhux aktar tard mill-31 ta’ Diċembru 2010.
   Artikolu 4
   Din id-Deċiżjoni hija indirizzata lir-Renju Unit tal-Gran Brittanja u l-Irlanda ta’ Fuq.

      Magħmula fi Brussell, 20 ta’ Diċembru 2007.

            Għall-Kunsill

            Il-President

         F. NUNES CORREIA

      (1)  ĠU L 347, 11.12.2006, p. 1. Id-Direttiva kif emendata bid-Direttiva 2006/138/KE (ĠU L 384, 29.12.2006, p. 92).

      (2)  ĠU L 159, 11.7.1995, p. 19.

      (3)  ĠU L 76, 13.3.1998, p. 31. Id-Deċiżjoni kif emendata bid-Deċiżjoni 2004/855/KE (ĠU L 369, 16.12.2004, p. 61).


title: Deċiżjoni tal-Kunsill 2009/955/PESK tal- 15 ta’ Diċembru 2009 li temenda l-Azzjoni Konġunta 2005/797/PESK dwar il-Missjoni tal-Pulizija tal-Unjoni Ewropea għat-Territorji Palestinjani

text:
               16.12.2009

               MT

               Il-Ġurnal Uffiċjali tal-Unjoni Ewropea

               L 330/76

         DEĊIŻJONI TAL-KUNSILL 2009/955/PESK
   tal-15 ta’ Diċembru 2009
   li temenda l-Azzjoni Konġunta 2005/797/PESK dwar il-Missjoni tal-Pulizija tal-Unjoni Ewropea għat-Territorji Palestinjani
   IL-KUNSILL TAL-UNJONI EWROPEA,
   Wara li kkunsidra t-Trattat tal-Unjoni Ewropea, u b’mod partikolari l-Artikoli 28 u 43(2) tiegħu,
   Billi:

               (1)

               Fl-14 ta' Novembru 2005 l-Kunsill adotta l-Azzjoni Konġunta 2005/797/PESK dwar il-Missjoni tal-Pulizija tal-Unjoni Ewropea għat-Territorji Palestinjani (1) (EUPOL COPPS) għal perijodu ta' tliet snin. Il-fażi operattiva tal-EUPOL COPPS bdiet fl-1 ta' Jannar 2006. L-Azzjoni Konġunta 2005/797/PESK ġiet estiża bl-Azzjoni Konġunta 2008/958/PESK (2) sal-31 ta' Diċembru 2010.

               (2)

               Huwa neċessarju li jiġi stabbilit l-ammont ta' referenza finanzjarja maħsub biex ikopri n-nefqa relatata mal-EUPOL COPPS għall-perijodu mill-1 ta' Jannar sal-31 ta' Diċembru 2010.

               (3)

               Huwa neċessarju li jiġu speċifikati l-kondizzjonijiet li taħthom l-EUPOL COPPS tista' tirrekluta persunal fuq bażi kuntrattwali.

               (4)

               Il-EUPOL COPPS għandu jkollha unità ta' proġetti għall-identifikazzjoni u l-implimentazzjoni ta' proġetti.

               (5)

               L-Azzjoni Konġunta 2005/797/PESK għandha tiġi emendata kif meħtieġ,

         ADOTTA DIN ID-DEĊIŻJONI:
   Artikolu 1
   L-Azzjoni Konġunta 2005/797/PESK hija b'dan emendata kif ġej:

               (1)

               Fl-Artikolu 2, għandu jiżdied punt:

                           “(d)

                           Il-Missjoni għandu jkollha unità ta' proġetti għall-identifikazzjoni u l-implimentazzjoni ta' proġetti. Il-Missjoni għandha, kif meħtieġ, tikkoordina, tiffaċilita u tipprovdi pariri dwar proġetti implimentati mill-Istati Membri u l-Istati terzi taħt ir-responsabbiltà tagħhom, f'oqsma relatati mal-Missjoni u b'appoġġ tal-objettivi tagħha.”;

               (2)

               Fl-Artikolu 8,

                           (a)

                           il-paragrafu 3 għandu jiġi sostitwit b'dan li ġej:
                           “3.   Iċ-ċittadini tal-Istati Membri għandhom jiġu reklutati fuq bażi kuntrattwali mill-EUPOL COPPS kif meħtieġ, jekk il-funzjonijiet meħtieġa mhumiex previsti mill-persunal issekondat mill-Istati Membri.”;

                           (b)

                           paragrafu 4 ġdid għandu jiddaħħal kif ġej:
                           “4.   L-EUPOL COPPS għandha tirrekluta wkoll persunal lokali kif meħtieġ.”;

                     u l-paragrafi li jifdal għandhom jiġu nnumerati mill-ġdid skont dan.

         Artikolu 2
   L-ammont ta’ referenza finanzjarja maħsub biex ikopri n-nefqa relatata mal-EUPOL COPPS għall-perijodu mill-1 ta' Jannar sal-31 ta' Diċembru 2010 għandu jkun ta' EUR 6 650 000.
   Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.
   Artikolu 4
   Din l-Azzjoni Konġunta għandha tiġi pubblikata fil-Ġurnal Uffiċjali tal-Unjoni Ewropea.

      Magħmul fi Brussell, il-15 ta’ Diċembru 2009.

            Għall-Kunsill

            Il-President

         E. ERLANDSSON

      (1)  ĠU L 300, 17.11.2005, p. 65.

      (2)  ĠU L 338, 17.12.2008, p. 75.


title: Id-Deċiżjoni tal-Kunsill tat-22 ta' April 1996 dwar il-konklużjoni tat-Tielet Protokoll Addizzjonali dwar il-Ftehim Ewropa bejn il-Komunitajiet Ewropej u l-Istati Membri tagħhom, minn parti waħda u r-Repubblika tal-Bulgarija, minn parti oħra

text:
Avviż Legali Importanti

|

31996D0275

Official Journal L 103 , 26/04/1996 P. 0052 - 0052

		Id-Deċiżjoni tal-Kunsilltat-22 ta' April 1996dwar il-konklużjoni tat-Tielet Protokoll Addizzjonali dwar il-Ftehim Ewropa bejn il-Komunitajiet Ewropej u l-Istati Membri tagħhom, minn parti waħda u r-Repubblika tal-Bulgarija, minn parti oħra(96/275/KE)IL-KUNSILL TA' L-UNJONI EWROPEA,B'konsiderazzjoni tat-Trattat li jistabbilixxi l-Komunità Ewropea, u b'mod partikolari l-Artikolu 113 flimkien ma' l-Artikolu 228(2), l-ewwel sentenza tiegħu,Wara li kkunsidraw il-Ftehim Ewropa bejn il-Komunitajiet Ewropej u l-Istati Membri tagħhom, minn parti ‘l waħda, u r-Repubblika tal-Bulgarija mill-parti ‘l oħra [1], iffirmat fit-8 ta' Marzu 1993, kif emendat mit-Tieni Protokoll Addizzjonali [2], iffirmat fit-30 ta' Diċembru 1994,Wara li kkunsidraw il-proposta mill-Kummissjoni,Billi l-qafas tan-negozjati miżmuma fis-27 u t-28 ta' Novembru 1995 bi qbil ma' l-Artikolu 1(3) tal-Protokoll Addizzjonali għall-Ftehim Ewropa fil-kummerċ ta' Prodotti tat-Tessuti bejn il-Komunità Ewropea u r-Repubblika tal-Bulgarija, il-Bulgarija ddikjarat li hi ppreparata li taċċelera b' sena t-tneħħija tat-tariffi għall-prodotti ta' kapitoli 50 sa 63 tat-Tariffa Doganali Bulgara elenkata fl-Anness VI għall-Ftehim Ewropa, biex jilħqu dazju żero fl-1 ta' Jannar 2001; billi għal dan il-Bulgarija talbet it-tnaqqis mill-Komunità Ewropea ta' dazji doganali fuq importazzjoni applikabbli fil-Komunità għal prodotti tat-tessuti li jaqgħu fl-ambitu ta' Sezzjoni XI (Kapitoli 50 sa 63) tan- nomenklatura kkombinata u li toriġina mill-Bulgarija bi qbil ma' Protokoll 4 tal-Ftehim Ewropa għal rata ugwali għal tnejn minn sebgħa tar-rata ta' dazju bażika mill-1 ta' Jannar 1996;Fejn hu neċessarju biex tapprova dan it-Tielet Protokoll Addizzjonali,IDDEĊIEDEW DAN LI ĠEJ:Artikolu 1Tielet Protokoll li jemenda l-Ftehim Ewropa bejn il-Komunitajiet Ewropej u l-Istati Membri tagħhom, mill-parti ‘l waħda u r-Repubblika tal-Bulgarija, mill-parti l-oħra, hu minn hawnhekk approvat f'isem il-Komunità Ewropea.It-test tat-Tielet Protokoll Addizzjonali hu mehmuż ma' din id-Deċiżjoni.Artikolu 2Il-President tal-Kunsill hu hawnhekk awtorizzat li jagħżel persuna bil-poter li tiffirma t-Tielet Protokoll Addizzjonali f'isem il-Komunità Ewropea.Il-President tal-Kunsill għandu jieħu ħsieb in-notifika f'isem il-Komunità Ewropea li l-proċeduri neċessarji kollha ġew ikkompletati.Magħmul fil-Lussemburgu, fit-22 ta' April 1996.Għall-KunsillIl-PresidentS. Agnelli[1] ĠU No L 358, 31.12.1994, p. 3.[2] ĠU No L 378, 31.12.1994, p. 2.--------------------------------------------------


title: Deċiżjoni (UE) 2016/1472 tal-Parlament Ewropew tat-28 ta’ April 2016 dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2014, Taqsima V – Il-Qorti tal-Awdituri

text:
               14.9.2016

               MT

               Il-Ġurnal Uffiċjali tal-Unjoni Ewropea

               L 246/137

         DEĊIŻJONI (UE) 2016/1472 TAL-PARLAMENT EWROPEW
   tat-28 ta’ April 2016
   dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2014, Taqsima V – Il-Qorti tal-Awdituri
   IL-PARLAMENT EWROPEW,

               —

               wara li kkunsidra l-baġit ġenerali tal-Unjoni Ewropea għas-sena finanzjarja 2014 (1),

               —

               wara li kkunsidra l-kontijiet annwali konsolidati tal-Unjoni Ewropea għas-sena finanzjarja 2014 (COM(2015)377 — C8-0203/2015) (2),

               —

               wara li kkunsidra r-rapport annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2014, flimkien mar-risposti tal-istituzzjonijiet (3),

               —

               wara li kkunsidra d-dikjarazzjoni ta’ assigurazzjoni (4) dwar l-affidabbiltà tal-kontijiet u l-legalità u r-regolarità tat-tranżazzjonijiet ta’ bażi, ipprovduta mill-Qorti tal-Awdituri għas-sena finanzjarja 2014 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra l-Artikolu 314(10) u l-Artikoli 317, 318 u 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (5), u b’mod partikolari l-Artikoli 55, 99, 164, 165 u 166 tiegħu,

               —

               wara li kkunsidra l-Artikolu 94 u l-Anness V tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A8-0107/2016),

               1.

               Jagħti l-kwittanza lis-Segretarju Ġenerali tal-Qorti tal-Awdituri għall-implimentazzjoni tal-baġit tal-Qorti tal-Awdituri għas-sena finanzjarja 2014;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hi parti integrali minnha, lill-Qorti tal-Awdituri, lill-Kunsill Ewropew, lill-Kunsill, lill-Kummissjoni, lill-Ombudsman Ewropew, lill-Kontrollur Ewropew għall-Protezzjoni tad-Data u lis-Servizz Ewropew għall-Azzjoni Esterna, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU L 51, 20.2.2014.

      (2)  ĠU C 377, 13.11.2015, p. 1.

      (3)  ĠU C 373, 5.11.2015, p. 1.

      (4)  ĠU C 377, 13.11.2015, p. 146.

      (5)  ĠU L 298, 26.10.2012, p. 1.


title: 2012/582/UE: Deċiżjoni tal-Parlament Ewropew tal- 10 ta’ Mejju 2012 dwar il-kwittanza għall-implimentazzjoni tal-baġit tal-Aġenzija Ewropea dwar is-Sigurtà tan-Netwerks u l-Informazzjoni għas-sena finanzjarja 2010

text:
               17.10.2012

               MT

               Il-Ġurnal Uffiċjali tal-Unjoni Ewropea

               L 286/221

         DEĊIŻJONI TAL-PARLAMENT EWROPEW
   tal-10 ta’ Mejju 2012
   dwar il-kwittanza għall-implimentazzjoni tal-baġit tal-Aġenzija Ewropea dwar is-Sigurtà tan-Netwerks u l-Informazzjoni għas-sena finanzjarja 2010
   (2012/582/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Aġenzija Ewropea dwar is-Sigurtà tan-Netwerks u l-Informazzjoni għas-sena finanzjarja 2010,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea dwar is-Sigurtà tan-Netwerks u l-Informazzjoni għas-sena finanzjarja 2010, flimkien mat-tweġibiet tal-Aġenzija (1),

               —

               wara li kkunsidra r-rakkomandazzjoni tal-Kunsill tal-21 ta’ Frar 2012 (06083/2012 — C7-0051/2012),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (KE) Nru 460/2004 tal-Parlament Ewropew u tal-Kunsill tal-10 ta’ Marzu 2004 li jistabbilixxi l-Aġenzija Ewropea dwar is-Sigurtà tan-Netwerks u l-Informazzjoni (3), u b’mod partikolari l-Artikolu 17 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmija fl-Artikolu 185 tar-Regolament (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0136/2012),

               1.

               Jagħti l-kwittanza lid-Direttur Eżekuttiv tal-Aġenzija Ewropea dwar is-Sigurtà tan-Netwerks u l-Informazzjoni dwar l-implimentazzjoni tal-baġit tal-Aġenzija għas-sena finanzjarja 2010;

               2.

               Jippreżenta l-kummenti tiegħu fir-riżoluzzjoni t’ hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hi parti integrali minnha, lid-Direttur Eżekuttiv tal-Aġenzija Ewropea dwar is-Sigurtà tan-Netwerks u l-Informazzjoni, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (Serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 366, 15.12.2011, p. 15.

      (2)  ĠU L 248, 16.9.2002, p. 1.

      (3)  ĠU L 77, 13.3.2004, p. 1.

      (4)  ĠU L 357, 31.12.2002, p. 72.
   ANNESS

      RAKKOMANDAZZJONIJIET TAL-PARLAMENT EWROPEW TA’ DAWN L-AĦĦAR SNIN

               L-Aġenzija Ewropea dwar is-Sigurtà tan-Netwerks u l-Informazzjoni

               2006

               2007

               2008

               2009

               Prestazzjoni

               mhux applikabbli

               mhux applikabbli

                           —

                           Jistieden lill-Aġenzija tistabbilixxi analiżi dijakronika tal-operazzjonijiet imwettqa f’din is-sena u f’dik preċedenti

               mhux applikabbli

               Il-ġestjoni baġitarja u finanzjarja

                           —

                           L-implimentazzjoni tal-baġit tal-Aġenzija ma osservax strettament il-prinċipji tal-annwalità u l-ispeċifikazzjoni: fl-aħħar kwart tas-sena kien hemm konċentrazzjoni ta’ operazzjonijiet

                           —

                           Dgħufijiet fl-implimentazzjoni tal-attivitajiet operattivi: 40 % tal-impenji u iktar minn 50 % tal-ħlasijiet rigward attivitajiet operattivi ġew eżegwiti f’Novembru u Diċembru

                           —

                           Dgħufijiet fil-proċedura ta’ akkwist (il-preselezzjoni tal-offerti ma kinitx ġustifikata, id-dokumenti ta’ valutazzjoni ma ġewx iffirmati mill-kumitat ta’ valutazzjoni, id-dossiers ma kinux strutturati u ma kinux kompluti)

                           —

                           Il-QEA sabet nuqqasijiet fil-proċeduri: sottostima tal-baġits ta’ kuntratt qafas (jiġiferi għal tliet kuntratt ta’ servizzi qafas ta’ tliet snin, il-ħtiġijiet kienu sottovalutati u l-baġit disponibbli għal dan l-infiq għas-sena kollha ntuża fi żmien sitt xhur)

                           —

                           Jistieden lill-Kummissjoni teżamina modi kif tiżgura li l-prinċipju tal-ġestjoni tal-flus abbażi tal-ħtiġijiet ikun implimentat għalkollox.

                           —

                           Jistieden lill-Kummissjoni tiżgura li r-riżervi ta’ flus kontanti tal-Aġenzija jinżammu fl-aktar livell baxx possibbli u fit-tul

                           —

                           Huwa mħasseb dwar il-fatt li l-Qorti tal-Awdituri rrappurtat approprjazzjonijiet riportati għas-sena ta’ wara li ammontaw għal 19 % tal-baġit totali tal-Aġenzija

               L-awditjar intern u r-riżorsi umani

                           —

                           Il-proċeduri tal-kontroll intern mhux dokumentati: għandhom jiżguraw trasparenza u ġestjoni finanzjarja tajba

               mhux applikabbli

                           —

                           Kisbiet fl-implimentazzjoni tat-tmien rakkomandazzjonijiet li huma tas-Servizz tal-Awditjar Intern: jiġifieri l-politika tal-persunal, it-tiġdid ta’ kuntratti li jispiċċaw fl-2008, l-indipendenza tal-kumitati tal-għażla, is-servizzi tat-taħriġ u trasparenza fil-proċedura ta’ promozzjoni

                           —

                           Nuqqasijiet fil-proċedura tal-għażla tal-persunal

                           —

                           Jistieden lill-Aġenzija tibda tħaddem kontrolli ex post bl-għajnuna ta’ fornitur professjonali

                           —

                           Iħeġġeġ lill-Aġenzija tapplika inventarju fiżiku eżawrjenti u tiżgura l-korrettezza tar-reġistri tal-kontabilità

               Il-proċedura tal-akkwist

               mhux applikabbli

               mhux applikabbli

               mhux applikabbli

                           —

                           Jistieden lill-Aġenzija ssaħħaħ il-kontrolli interni tagħha biex tiżgura li l-kuntratti u l-proċeduri ta’ akkwist tagħha jkunu applikati korrettament

                           —

                           Iħeġġeġ lill-Aġenzija biex:

                           —

                           Ittejjeb it-trasparenza fir-rigward tal-estimi u min ikollu r-responsabilità;

                           —

                           issaħħaħ l-awtorizzazzjoni tal-akkwist tagħha fil-livell tad-deċiżjoni ta’ finanzjament u tal-programm ta’ ħidma;

                           —

                           tiżgura li l-iżvelar tal-eċċezzjonijiet fir-Rapport tal-Attività Annwali tagħha jsir b’mod komprensiv;

                           —

                           tiżgura segwitu xieraq tal-irregolaritajiet potenzjali;

                           —

                           tiżviluppa u tirrapporta dwar il-kontroli ex post

          ---documentbreak---

               17.10.2012

               MT

               Il-Ġurnal Uffiċjali tal-Unjoni Ewropea

               L 286/222

         RIŻOLUZZJONI TAL-PARLAMENT EWROPEW
   tal-10 ta’ Mejju 2012
   li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Aġenzija Ewropea dwar is-Sigurtà tan-Netwerks u l-Informazzjoni għas-sena finanzjarja 2010
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Aġenzija Ewropea dwar is-Sigurtà tan-Netwerks u l-Informazzjoni għas-sena finanzjarja 2010,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea dwar is-Sigurtà tan-Netwerks u l-Informazzjoni għas-sena finanzjarja 2010, flimkien mat-tweġibiet tal-Aġenzija (1),

               —

               wara li kkunsidra r-rakkomandazzjoni tal-Kunsill tal-21 ta’ Frar 2012 (06083/2012 – C7-0051/2012),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (KE) Nru 460/2004 tal-Parlament Ewropew u tal-Kunsill tal-10 ta’ Marzu 2004 li jistabbilixxi l-Aġenzija Ewropea dwar is-Sigurtà tan-Netwerks u l-Informazzjoni (3), u b’mod partikolari l-Artikolu 17 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmija fl-Artikolu 185 tar-Regolament (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0136/2012),

               A.

               billi l-Qorti tal-Awdituri affermat li kisbet assigurazzjonijiet raġonevoli li l-kontijiet annwali tal-Aġenzija Ewropea dwar is-Sigurtà tan-Netwerks u l-Informazzjoni (“l-Aġenzija”) għas-sena finanzjarja 2010 huma affidabbli u li l-operazzjonijiet li jaqgħu taħthom huma legali u regolari,

               B.

               billi fl-10 ta’ Mejju 2011 il-Parlament ta l-kwittanza lid-Direttur Eżekuttiv tal-Aġenzija għall-implimentazzjoni tal-baġit tagħha għas-sena finanzjarja 2009 (5), u fir-riżoluzzjoni tiegħu li takkumpanja d-deċiżjoni dwar il-kwittanza, fost affarijiet oħra:

                           —

                           esprima t-tħassib tiegħu dwar il-fatt li l-Qorti tal-Awdituri rrappurtat approprjazzjonijiet riportati għas-sena ta’ wara li ammontaw għal 19 % tal-baġit totali tal-Aġenzija,

                           —

                           ħeġġeġ lill-Aġenzija tapplika inventarju fiżiku eżawrjenti u tiżgura l-korrettezza tar-reġistri tal-kontabilità,

                           —

                           ħeġġeġ lill-Aġenzija biex:

                                       —

                                       ittejjeb it-trasparenza tal-estimi u ta’ min huwa responsabbli,

                                       —

                                       issaħħaħ l-awtorizzazzjoni tal-akkwist tagħha fil-livell tad-deċiżjoni ta’ finanzjament u tal-programm ta’ ħidma,

                                       —

                                       tiżgura li l-iżvelar tal-eċċezzjonijiet fir-Rapport tal-Attività Annwali (AAR) tagħha jsir b’mod komprensiv,

                                       —

                                       tiżgura segwitu xieraq tal-irregolaritajiet potenzjali,

                                       —

                                       tiżviluppa u tirrapporta dwar il-kontroli ex post,

               C.

               billi l-baġit globali tal-Aġenzija għas-sena 2010 kien EUR 8 113 188, li huwa 0,05 % inqas mill-baġit tagħha għall-2009; billi għall-2010 l-kontribuzzjoni inizjali tal-Unjoni għall-baġit tal-Aġenzija ammontat għal EUR 7 288 200 (6) meta mqabbla ma’ EUR 7 800 000 fl-2009,

      Il-ġestjoni baġitarja u finanzjarja

               1.

               Ifakkar li l-kontribuzzjoni inizjali tal-Unjoni lill-Aġenzija għall-2010 ammontat għal EUR 7 288 200; josserva madankollu li EUR 640 000, li ġejjin mill-irkupru tal-bilanċ pożittiv, żdiedu ma’ dak l-ammont, ħaġa li fissret li, konsegwentement, il-kontribuzzjoni totali tal-Unjoni laħqet l-ammont ta’ EUR 7 928 200 għall-2010;

               2.

               Jirrikonoxxi mill-kontijiet annwali tal-Aġenzija għas-sena finanzjarja 2010 li l-baġit inizjali tagħha ammonta għal EUR 7 928 200; jinnota madankollu li l-Bord ta’ Ġestjoni emenda l-baġit biex jirrifletti l-kontribuzzjoni tal-pajjiżi tal-EFTA, li ammontat għal EUR 184 988;

               3.

               Jistabbilixxi mill-kontijiet annwali li l-approprjazzjonijiet ġew impenjati b’rata ta’ 99,95 % meta mqabbla ma’ 94,40 % fl-2009, filwaqt li l-ħlasijiet laħqu l-livell ta’ 76,46 % tal-approprjazzjonijiet totali mmaniġġjati, meta mqabbla ma; 75,67 % fl-2009;

      L-approprjazzjonijiet riportati

               4.

               Jinnota mill-kontijiet annwali tal-Aġenzija li EUR 1 987 011 tal-approprjazzjonijiet għall-impenji kkuntrattati sal-aħħar tal-2010 iżda li kienu għadhom ma tħallsux ġew riportati għall-2011; jinnota wkoll li t-total ta’ approprjazzjonijiet riportati kkanċellati fl-2010 huwa ta’ EUR 89 185;

               5.

               Huwa mħasseb li, għal darba oħra, il-Qorti tal-Awdituri rrappurtat 52 % f’riporti mill-baġit operattiv tal-Aġenzija (Titolu III); jesprimi tħassib li din is-sitwazzjoni tindika dewmien fl-implimentazzjoni tal-attivitajiet tal-Aġenzija li huma ffinanzjati mit-Titolu III u mhijiex konformi mal-prinċipju baġitarju tal-annwalità; għal darba oħra, iħeġġeġ lill-Aġenzija tinforma lill-awtorità ta’ kwittanza dwar l-azzjoni meħuda mill-Aġenzija biex tindirizza dan in-nuqqas;

      Il-proċeduri ta’ akkwist

               6.

               jirrikonoxxi li fl-2011 l-Aġenzija implimentat kontrolli ex post biex ittejjeb il-prestazzjoni tal-kontrolli interni fil-proċeduri ta’ akkwist; iħeġġeġ lill-Aġenzija minkejja dan biex, apparti dan, tibda tħaddem miżuri ta’ verifika ex ante effikaċi biex tevita d-dgħufijiet fl-akkwist; u jistieden lill-Qorti tal-Awdituri tikkontrolla l-effikaċja ta’ dawk il-miżuri;

               7.

               Huwa infurmat mill-Aġenzija li tejbet it-trasparenza kemm fir-rigward tal-estimi kif ukoll ta’ min għandu r-responsabilità għall-proġetti; saħħet l-awtorizzazzjoni tal-akkwist tagħha fil-livell tad-deċiżjoni ta’ finanzjament u tal-programm ta’ ħidma; żgurat li l-iżvelar tal-eċċezzjonijiet fl-AAR tagħha sar b’mod komprensiv; u żgurat segwitu adegwat tal-irregolaritajiet potenzjali; jistieden madankollu lill-Qorti tal-Awdituri tagħti assigurazzjoni lill-awtorità ta’ kwittanza dwar l-effiċjenza ta’ dawn il-miżuri;

               8.

               Josserva mill-AAR tagħha li l-Aġenzija kellha l-eżitu li ġej ta’ kuntratti mogħtija konsegwenza ta’ proċeduri ta’ akkwist imnedija fl-2010:

                           —

                           kuntratti: 52, inklużi 20 kuntratti ta’ servizzi u 9 kuntratti ta’ servizzi qafas;

                           —

                           ordnijiet ta’ xiri: 233 li minnhom 79 inħarġu skont kuntratt ta’ servizzi qafas eżistenti;

                           —

                           proċeduri ta’ akkwist imnedija: 36, inkluż 13-il proċedura miftuħa;

      Rimborż mill-awtoritajiet fiskali tal-Istat Membru ospitanti

               9.

               Jinnota għal darba oħra, b’diżappunt, li ma kien hemm ebda progress meta mqabbel mas-sena preċedenti rigward ir-rimborż ta’ EUR 45 000, li huwa l-ammont ta’ VAT imħallsa minn qabel mill-Aġenzija lill-awtoritajiet fiskali tal-Istat Membru ospitanti; iħeġġeġ lill-Aġenzija, għalhekk, tinforma lill-awtorità ta’ kwittanza meta jsir dan ir-rimborż mill-Istat Membru ospitanti;

      Ir-Riżorsi Umani

               10.

               Huwa mħasseb li, għal darba oħra, in-nuqqasijiet fil-proċeduri għall-għażla tal-persunal għadhom jeżistu u jipperikolaw it-trasparenza tal-proċeduri; jirrikonoxxi li l-Qorti tal-Awdituri rrappurtat li la l-livelli limitu li l-kandidati kellhom jissodisfaw biex jiġu mistiedna għall-intervista u lanqas dawk l-istandards meħtieġa biex jiġu inklużi fil-lista ta’ riżerva ma ġew stabbiliti minn qabel mill-bordijiet tal-għażla; iħeġġeġ għalhekk lill-Aġenzija tindirizza din is-sitwazzjoni u tinforma lill-awtorità ta’ kwittanza dwar l-azzjoni meħuda; jinnota wkoll li l-miżuri meħuda mill-Aġenzija s’issa ntwera li ma kinux biżżejjed f’dan ir-rigward; huwa tal-opinjoni li l-awtorità ta’ kwittanza m’għandhiex tibqa’ taċċetta ripetizzjoni ta’ dan in-nuqqas;

               11.

               Josserva mill-kontijiet annwali tagħha li l-persunal tal-Aġenzija fl-aħħar tal-2010 kien magħmul minn 40 Aġent Temporanju (TA) u 11-il Aġent Kuntrattwali (CA); jinnota wkoll li 4 karigi TA u 2 CA kienu battala fl-aħħar tal-2010 u li l-proċeduri ta’ reklutaġġ għal 3 karigi battala TA tlestew fir-raba’ kwart tal-2010, filwaqt li l-proċeduri ta’ reklutaġġ għas-CA tnedew fil-bidu tal-2011;

               12.

               Jinnota barra minn hekk mill-AAR li l-prijoritajiet tas-sezzjoni Riżorsi Umani tal-Aġenzija għall-2010 kienu:

                           —

                           l-ippjanar tar-riżorsi rikorrenti (Pjan tal-Politika tal-Persunal);

                           —

                           miżuri pożittivi miżurabbli għaż-żamma tal-persunal;

                           —

                           servizzi permezz ta’ flussi ta’ ħidma elettroniċi;

                     jitlob għalhekk lill-Qorti tal-Awdituri tikkonferma lill-awtorità ta’ kwittanza li dawn il-prijoritajiet ġew fil-fatt implimentati;

      Is-sistemi ta’ kontroll intern

               13.

               Jirrikonoxxi li l-Aġenzija qed timplimenta u tikkonsolida l-proċeduri interni u l-kontrolli interni tagħha għaċ-ċirkwiti finanzjarji kollha kif previst fil-Programm ta’ Ħidma tagħha għall-2010;

      L-Awditjar Intern

               14.

               Jirrikonoxxi barra minn hekk li s-Servizz tal-Awditjar Intern (IAS) wettaq valutazzjoni ta’ riskji żgħar għall-Aġenzija biex jaġġorna l-prijoritajiet tal-awditjar u l-pjan tal-awditjar tal-IAS għall-perjodu 2010-2012; jinnota b’mod partikolari li l-Aġenzija għandha riskju akbar fl-ippjanar, fil-kontabilità, fl-eżekuzzjoni tal-baġit, fl-iżvilupp u l-ġestjoni tal-IT, fil-kontinwità kummerċjali, fir-relazzjonijiet mal-partijiet interessati, fil-komunikazzjoni esterna u fil-valutazzjoni u fl-evalwazzjoni tal-impatt tagħha; iħeġġeġ lill-Aġenzija għalhekk biex tistabbilixxi minnufih il-miżuri meħtieġa biex tnaqqas ir-riskji fl-oqsma msemmija hawn fuq;

               15.

               Jinnota li fl-2010 l-IAS wettqet awditjar ta’ “l-ippjanar: partijiet interessati u objettivi operattivi” biex tivvaluta u tipprovdi assigurazzjoni raġonevoli dwar l-adegwatezza u l-effikaċja tas-sistema ta’ kontroll intern, relatata mal-produzzjoni u l-ħtiġijiet tal-partijiet interessati u l-effikaċja tal-allokazzjoni tar-riżorsi fir-rigward tal-prijoritajiet fl-attivitajiet operattivi;

               16.

               Jirrikonoxxi li l-IAS tal-Aġenzija għamel 10 rakkomandazzjonijiet, li tlieta minnhom kienu kklassifikati “importanti ħafna” u sebgħa “importanti”; jinnota li dawn ir-“rakkomandazzjonijiet importanti ħafna” jikkonċernaw:

                           —

                           l-iżvilupp ta’ stampa ġenerali tal-aspettattivi tal-partijiet interessati;

                           —

                           l-involviment tal-partijiet interessati fl-ippjanar tal-proġetti;

                           —

                           it-titjib tal-ġestjoni tar-relazzjonijiet mal-partijiet interessati permezz ta’ għodda adattata tal-IT;

               17.

               Iħeġġeġ għalhekk lill-Aġenzija biex tkompli:

                           —

                           tinvolvi lill-partijiet interessati qabel/matul l-abbozzar tal-Programm ta’ Ħidma proviżorju tagħha;

                           —

                           tiżviluppa qafas multiannwali li jiddetermina l-oqsma ewlenin ta’ interess u li jistabbilixxi l-prijoritajiet;

                           —

                           issaħħaħ l-użu tar-reazzjonijiet tal-partijiet interessati;

                     jistieden barra minn hekk lill-Aġenzija tinforma lil-awtorità ta’ kwittanza dwar il-miżuri meħuda f’dan ir-rigward;

               18.

               Jinnota li l-erba’ rakkomandazzjonijiet importanti ħafna relatati mal-awditjar tal-2009 dwar l-akkwist huma rrappurtati li ġew implimentati mill-Aġenzija u bħalissa qed jiġu rieżaminati mill-IAS;

               19.

               Jiġbed l-attenzjoni għar-rakkomandazzjonijiet tiegħu mir-rapporti dwar il-kwittanza preċedenti, kif stabbilit fl-Anness ta’ din ir-riżoluzzjoni;

               20.

               Jirreferi, fir-rigward tal-kummenti l-oħrajn li jakkumpanjaw id-deċiżjoni tiegħu dwar il-kwittanza, li huma ta’ natura orizzontali, għar-riżoluzzjoni tiegħu tal-10 ta’ Mejju 2012 (7) dwar il-prestazzjoni, il-ġestjoni finanzjarja u l-kontroll tal-aġenziji.

      (1)  ĠU C 366, 15.12.2011, p. 15.

      (2)  ĠU L 248, 16.9.2002, p. 1.

      (3)  ĠU L 77, 13.3.2004, p. 1.

      (4)  ĠU L 357, 31.12.2002, p. 72.

      (5)  ĠU L 250, 27.9.2011, p. 186.

      (6)  ĠU L 64, 12.3.2010, p. 759.

      (7)  Testi adottati, P7_TA(2012)0164 (ara l-paġna 388 ta’ dan il-Ġurnal Uffiċjali).


title: 2009/56/KE: Deċiżjoni tal-Bank Ċentrali Ewropew tat- 12 ta’ Diċembru 2008 li temenda d-Deċiżjoni BĊE/2001/15, dwar il-ħruġ ta’ karti ta’ flus ewro (BĊE/2008/26)

text:
               24.1.2009

               MT

               Il-Ġurnal Uffiċjali ta’ l-Unjoni Ewropea

               L 21/75

         DEĊIŻJONI TAL-BANK ĊENTRALI EWROPEW
   tat-12 ta’ Diċembru 2008
   li temenda d-Deċiżjoni BĊE/2001/15, dwar il-ħruġ ta’ karti ta’ flus ewro
   (BĊE/2008/26)
   (2009/56/KE)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra t-Trattat li jwaqqaf il-Komunita' Ewropea, b’mod partikolari l-Artikolu 106(1),
   Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew (minn issa ‘l quddiem “l-Istatut tas-SEBĊ”), b’mod partikolari l-Artikolu 16,
   Billi:

               (1)

               Id-Deċiżjoni BĊE/2008/23 tat-12 ta’ Diċembru 2008 dwar l-ishma ta’ persentaġġ tal-banek ċentrali nazzjonali fl-iskema għas-sottoskrizzjoni tal-kapital tal-Bank Ċentrali Ewropew (1) tipprovdi għall-aġġustament ta’ l-iskema għas-sottoskrizzjoni tal-kapital tal-Bank Ċentrali Ewropew (BĊE) (minn issa ‘l quddiem “l-iskema kapitali”) skond l-Artikolu 29.3 ta’ l-Istatut tas-SEBĊ, u tistabbilixxi b’effett mill-1 ta’ Jannar 2009, l-ippeżar il-ġdid assenjat lil kull bank ċentrali nazzjonali (BĊN) fl-iskema kapitali aġġustata (minn issa ‘l quddiem “l-ippeżar ta’ l-iskema kapitali”).

               (2)

               Skond l-Artikolu 1 tad-Deċiżjoni tal-Kunsill 2008/608/KE tat-8 ta’ Lulju 2008, skond l-Artikolu 122(2) tat-Trattat dwar l-adozzjoni mis-Slovakja tal-valuta waħda fl-1 ta’ Jannar 2009 (2), is-Slovakja tissodisfa l-kundizzjonijiet meħtieġa għall-adozzjoni ta’ l-ewro, u d-derogi mogħtija lilha skond l-Artikolu 4 ta’ l-Att ta’ l-Adeżjoni 2003 (3) huma abrogati b’effett mill-1 ta’ Jannar 2009.

               (3)

               L-Artikolu 1(d) tad-Deċiżjoni BĊE/2001/15 dwar il-ħruġ tal-karti tal-flus ewro (4) jiddefinixxi ‘l- iskema ta’ allokazzjoni ta’ karti tal-flus’ u jirreferi għall-Anness ma’ dik id-Deċiżjoni, li jispeċifika l-iskema ta’ allokazzjoni ta’ karti tal-flus applikabbli mill-1 ta’ Jannar 2008. Minħabba li l-ippeżar ġdid ta’ l-iskema kapitali se japplika mill-1 ta’ Jannar 2009, u minħabba li s-Slovakja se tadotta l-ewro fl-1 ta’ Jannar 2009, id-Deċiżjoni BĊE/2001/15 għandha tiġi emendata sabiex tiġi ddeterminata l-iskema ta’ allokazzjoni ta’ karti tal-flus li tapplika mill-1 ta’ Jannar 2009,

         IDDEĊIEDA KIF ĠEJ:
   Artikolu 1
   Emenda tad-Deċiżjoni BĊE/2001/15
   Id-Deċiżjoni BĊE/2001/15 hija emendata kif ġej:

               (1)

               Is-sentenza finali ta’ l-Artikolu 1(d) hija sostitwita b’li ġej:
               “L-Anness ma’ din id-Deċiżjoni jispeċifika l-iskema ta’ allokazzjoni ta’ karti tal-flus li tapplika mill-1 ta’ Jannar 2009.”

               (2)

               L-Anness mad-Deċiżjoni BĊE/2001/15 huwa sostitwit bit-test stabbilit fl-Anness ma’ din id-Deċiżjoni.

         Artikolu 2
   Dispożizzjoni finali
   Din id-Deċiżjoni għandha tidħol fis-seħħ fl-1 ta’ Jannar 2009.

      Magħmula fi Frankfurt am Main, 12 ta’ Diċembru 2008.

            Il-President tal-BĊE

         Jean-Claude TRICHET

      (1)  Ara paġna 66 ta’ dan il-Ġurnal Uffiċjali.

      (2)  ĠU L 195, 24.7.2008, p. 24.

      (3)  Att li jitratta l-kundizzjonijiet tas-sħubija tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka u l-aġġustamenti tat-Trattati li fuqhom l-Unjoni Ewropea hija stabbilita (ĠU L 236, 23.9.2003, p. 33).

      (4)  ĠU L 337, 20.12.2001, p. 52.

      ANNESS
      SKEMA TA’ ALLOKAZZJONI TA’ KARTI TAL-FLUS MILL-1 TA’ JANNAR 2009

                  Bank Ċentrali Ewropew

                  8,0000  %

                  Nationale Bank van België/Banque Nationale de Belgique

                  3,1975  %

                  Deutsche Bundesbank

                  24,9630  %

                  Central Bank and Financial Services Authority of Ireland

                  1,4640  %

                  Bank of Greece

                  2,5900  %

                  Banco de España

                  10,9465  %

                  Banque de France

                  18,7465  %

                  Banca d’Italia

                  16,4730  %

                  Central Bank of Cyprus

                  0,1805  %

                  Banque centrale du Lussemburgu

                  0,2305  %

                  Bank Ċentrali ta’ Malta

                  0,0835  %

                  De Nederlandsche Bank

                  5,2575  %

                  Oesterreichische Nationalbank

                  2,5595  %

                  Banco de Portugal

                  2,3075  %

                  Banka Slovenije

                  0,4335  %

                  Národná banka Slovenska

                  0,9140  %

                  Suomen Pankki

                  1,6530  %

                  Total

                  100,0000  %


title: Deċiżjoni tal-Kumitat Politiku u ta' Sigurtà (PESK) 2016/2381 tal-14 ta' Diċembru 2016 li testendi l-mandat tal-Kap tal-Missjoni tal-missjoni tal-PSDK tal-Unjoni Ewropea fil-Mali (EUCAP Sahel Mali) (EUCAP Sahel Mali/2/2016)

text:
               23.12.2016

               MT

               Il-Ġurnal Uffiċjali tal-Unjoni Ewropea

               L 352/59

         DEĊIŻJONI TAL-KUMITAT POLITIKU U TA' SIGURTÀ (PESK) 2016/2381
   tal-14 ta' Diċembru 2016
   li testendi l-mandat tal-Kap tal-Missjoni tal-missjoni tal-PSDK tal-Unjoni Ewropea fil-Mali (EUCAP Sahel Mali) (EUCAP Sahel Mali/2/2016)
   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea u b'mod partikolari t-tielet paragrafu tal-Artikolu 38 tiegħu,
   Wara li kkunsidra d-Deċiżjoni tal-Kunsill 2014/219/PESK tal-15 ta' April 2014 dwar il-Missjoni ta' PSDK tal-Unjoni Ewropea fil-Mali (EUCAP Sahel Mali) (1), u b'mod partikolari l-Artikolu 7(1) tagħha,
   Wara li kkunsidra d-Deċiżjoni tal-Kunsill (PESK) 2015/76 tad-19 ta' Jannar 2015 li tvara l-Missjoni ta' PSDK tal-Unjoni Ewropea f'Mali (EUCAP Sahel Mali) u li temenda d-Deċiżjoni 2014/219/PESK (2),
   Billi:

               (1)

               Bis-saħħa tad-Deċiżjoni 2014/219/PESK, il-Kumitat Politiku u ta' Sigurtà (KPS) huwa awtorizzat, f'konformità mal-Artikolu 38 tat-Trattat, li jieħu d-deċiżjonijiet rilevanti għall-fini tal-eżerċitar tal-kontroll politiku u tad-direzzjoni strateġika tal-missjoni EUCAP Sahel Mali, inkluża d-deċiżjoni li jinħatar Kap tal-Missjoni.

               (2)

               Fis-26 ta' Mejju 2014, il-KPS adotta d-Deċiżjoni EUCAP Sahel Mali/1/2014 (3), biex ħatar lis-Sur Albrecht CONZE bħala Kap tal-Missjoni tal-EUCAP Sahel Mali mis-26 ta' Mejju 2014 sal-14 ta' Jannar 2015.

               (3)

               Il-mandat tas-Sur Albrecht CONZE bħala Kap tal-Missjoni tal-EUCAP Sahel Mali ġie estiż kemm-il darba, l-aktar reċentement permezz tad-Deċiżjoni (PESK) 2016/938 (4), li estendiet il-mandat tiegħu bħala Kap tal-Missjoni tal-EUCAP Sahel Mali sal-14 ta' Jannar 2017.

               (4)

               Ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà pproponiet l-estensjoni tal-mandat tas-Sur Albrecht CONZE bħala Kap tal-Missjoni tal-EUCAP Sahel Mali mill-15 ta' Jannar 2017 sal-14 ta' Lulju 2017,

         ADOTTA DIN ID-DEĊIŻJONI:
   Artikolu 1
   Il-mandat tas-Sur Albrecht CONZE bħala Kap tal-Missjoni tal-EUCAP Sahel Mali huwa b'dan estiż sal-14 ta' Lulju 2017.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, l-14 ta' Diċembru 2016.

            Għall-Kumitat Politiku u ta' Sigurtà

            Il-President

         W. STEVENS

      (1)  ĠU L 113, 16.4.2014, p. 21.

      (2)  ĠU L 13, 20.1.2015, p. 5.

      (3)  Id-Deċiżjoni tal-Kumitat Politiku u ta' Sigurtà EUCAP Sahel Mali/1/2014 tas-26 ta' Mejju 2014 dwar il-ħatra tal-Kap tal-Missjoni ta' PSDK tal-Unjoni Ewropea fil-Mali (EUCAP Sahel Mali) (ĠU L 164, 3.6.2014, p. 43).

      (4)  Id-Deċiżjoni tal-Kumitat Politiku u ta' Sigurtà (PESK) 2016/938 tal-31 ta' Mejju 2016 li testendi l-mandat tal-Kap tal-Missjoni tal-missjoni tal-PSDK tal-Unjoni Ewropea fil-Mali (EUCAP Sahel Mali/1/2016) (ĠU L 155, 14.6.2016, p. 23).


title: 2014/859/UE: Deċiżjoni tal-Kunsill tal- 25 ta' Novembru 2014 li taħtar membru mir-Renju Unit fil-Kumitat tar-Reġjuni

text:
               2.12.2014

               MT

               Il-Ġurnal Uffiċjali tal-Unjoni Ewropea

               L 346/31

         DEĊIŻJONI TAL-KUNSILL
   tal-25 ta' Novembru 2014
   li taħtar membru mir-Renju Unit fil-Kumitat tar-Reġjuni

      (2014/859/UE)

   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,
   Wara li kkunsidra l-proposta mill-Gvern tar-Renju Unit,
   Billi:

               (1)

               Fit-22 ta' Diċembru 2009 u fit-18 ta' Jannar 2010, il-Kunsill adotta d-Deċiżjonijiet 2009/1014/UE (1) u 2010/29/UE (2) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta' Jannar 2010 sal-25 ta' Jannar 2015.

               (2)

               Konsegwentement għat-tmiem tal-mandat ta' Lord Graham TOPE CBE, sar vakanti siġġu ta' membru.

         ADOTTA DIN ID-DEĊIŻJONI:
   Artikolu 1
   Hija b'dan maħtura membru fil-Kumitat tar-Reġjuni għall-bqija tal-mandat attwali, jiġifieri sal-25 ta' Jannar 2015:

               —

               Is-Sinjura Ruth DOMBEY, Councillor.

         Artikolu 2
   Din id-Deċiżjoni għandha ssir effettiva fil-jum tal-adozzjoni tagħha.

      Magħmul fi Brussell, il-25 ta' Novembru 2014.

            Għall-Kunsill

            Il-President

         D. FRANCESCHINI

      (1)  ĠU L 348, 29.12.2009, p. 22.

      (2)  ĠU L 12, 19.1.2010, p. 11.


title: Deċiżjoni tal-Kunsill (UE) 2016/916 tas-6 ta' Ġunju 2016 dwar il-pożizzjoni li għandha tiġi adottata, f'isem l-Unjoni Ewropea, fi ħdan il-Kumitat Konġunt taż-ŻEE rigward emenda għall-Protokoll 31 tal-Ftehim ŻEE, dwar kooperazzjoni f'oqsma speċifiċi li ma jagħmlux parti mill-erba' libertajiet (Linja baġitarja 02.03.01)

text:
                  10.6.2016

                  MT

                  Il-Ġurnal Uffiċjali tal-Unjoni Ewropea

                  L 153/35

            DEĊIŻJONI TAL-KUNSILL (UE) 2016/916
      tas-6 ta' Ġunju 2016
      dwar il-pożizzjoni li għandha tiġi adottata, f'isem l-Unjoni Ewropea, fi ħdan il-Kumitat Konġunt taż-ŻEE rigward emenda għall-Protokoll 31 tal-Ftehim ŻEE, dwar kooperazzjoni f'oqsma speċifiċi li ma jagħmlux parti mill-erba' libertajiet (Linja baġitarja 02.03.01)
      IL-KUNSILL TAL-UNJONI EWROPEA,
      Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 114 flimkien mal-Artikolu 218(9) tiegħu,
      Wara li kkunsidra r-Regolament tal-Kunsill (KE) Nru 2894/94 tat-28 ta' Novembru 1994 dwar l-arranġamenti għall-implimentazzjoni tal-Ftehim dwar iż-Żona Ekonomika Ewropea (1), u b'mod partikolari l-Artikolu 1(3) tiegħu,
      Wara li kkunsidra l-proposta mill-Kummissjoni Ewropea,
      Billi:

                  (1)

                  Il-Ftehim dwar iż-Żona Ekonomika Ewropea (2) (“il-Ftehim ŻEE”) daħal fis-seħħ fl-1 ta' Jannar 1994.

                  (2)

                  Skont l-Artikolu 98 tal-Ftehim ŻEE, il-Kumitat Konġunt taż-ŻEE jista' jiddeċiedi li jemenda, fost l-oħrajn, il-Protokoll 31 tal-Ftehim ŻEE (“il-Protokoll 31”).

                  (3)

                  Il-Protokoll 31 fih dispożizzjonijiet u arranġamenti dwar kooperazzjoni f'oqsma speċifiċi li ma jagħmlux parti mill-erba' libertajiet.

                  (4)

                  Huwa xieraq li titkompla l-kooperazzjoni bejn il-Partijiet Kontraenti għall-Ftehim ŻEE fl-azzjonijiet tal-Unjoni ffinanzjati mill-baġit ġenerali tal-Unjoni Ewropea fir-rigward tal-operazzjoni u l-iżvilupp tas-suq intern ta' prodotti u servizzi.

                  (5)

                  Għaldaqstant, il-Protokoll 31 għandu jiġi emendat sabiex jippermetti li din il-kooperazzjoni estiża tkompli għaddejja wara l-31 ta' Diċembru 2015.

                  (6)

                  Il-pożizzjoni tal-Unjoni fi ħdan il-Kumitat Konġunt taż-ŻEE għandha ghalhekk tkun ibbażata fuq l-abbozz ta' Deċiżjoni mehmuż,

            ADOTTA DIN ID-DEĊIŻJONI:
      Artikolu 1
      Il-pożizzjoni li għandha tiġi adottata, f'isem l-Unjoni, fil-Kumitat Konġunt taż-ŻEE dwar l-emenda proposta għall-Protokoll 31 tal-Ftehim ŻEE, dwar kooperazzjoni f'oqsma speċifiċi li ma jagħmlux parti mill-erba' libertajiet, għandha tkun ibbażata fuq l-abbozz ta' deċiżjoni tal-Kumitat Konġunt taż-ŻEE mehmuż ma' din id-Deċiżjoni.
      Artikolu 2
      Din id-Deċiżjoni għandha tidħol fis-seħħ fid-data tal-adozzjoni tagħha.

         Magħmul fi Brussell, is-6 ta' Ġunju 2016.

               Għall-Kunsill

               Il-President

            H.G.J. KAMP

         (1)  ĠU L 305, 30.11.1994, p. 6.

         (2)  ĠU L 1, 3.1.1994, p. 3.

         ABBOZZ
         DEĊIŻJONI TAL-KUMITAT KONĠUNT TAŻ-ŻEE Nru …/2016
         ta'…
         li temenda l-Protokoll 31 tal-Ftehim ŻEE, dwar kooperazzjoni f'oqsma speċifiċi li ma jagħmlux parti mill-erba' libertajiet
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea, u b'mod partikolari l-Artikoli 86 u 98 tiegħu,
         Billi:

                     (1)

                     Huwa xieraq li titkompla l-kooperazzjoni tal-Partijiet Kontraenti għall-Ftehim dwar iż-Żona Ekonomika Ewropea (“il-Ftehim ŻEE”) fl-azzjonijiet tal-Unjoni ffinanzjati mill-baġit ġenerali tal-Unjoni Ewropea fir-rigward tal-operazzjoni u l-iżvilupp tas-suq intern ta' prodotti u servizzi.

                     (2)

                     Għaldaqstant, il-Protokoll 31 tal-Ftehim ŻEE għandu jiġi emendat sabiex din il-kooperazzjoni estiża tkun tista' tibda sseħħ mill-1 ta' Jannar 2016,

               ADOTTA DIN ID-DEĊIŻJONI:
         Artikolu 1
         L-Artikolu 7 tal-Protokoll 31 tal-Ftehim ŻEE għandu jiġi emendat kif ġej:

                     Il-paragrafu li ġej jiddaħħal wara l-paragrafu 11:

                        “12.   L-Istati tal-EFTA, mill-1 ta' Jannar 2016, għandhom jipparteċipaw fl-azzjonijiet tal-Unjoni relatati mal-linja baġitarja li ġejja, imdaħħla fil-baġit ġenerali tal-Unjoni Ewropea għas-sena finanzjarja 2016:

                                    —

                                    Linja baġitajra 02.03.01: ‘Operazzjoni u żvilupp tas-suq intern ta' prodotti u servizzi.’.”

               Artikolu 2
         Din id-Deċiżjoni għandha tidħol fis-seħħ fil-jum wara l-aħħar notifika skont l-Artikolu 103(1) tal-Ftehim ŻEE (*).
         Għandha tapplika mill-1 ta' Jannar 2016.
         Artikolu 3
         Din id-Deċiżjoni għandha tiġi ppubblikata fit-Taqsima ŻEE u fis-Suppliment ŻEE ta' Il-Ġurnal Uffiċjali tal-Unjoni Ewropea.

            Magħmul fi Brussell,

                  Għall-Kumitat Konġunt taż-ŻEE

                  Il-President

                  Is-Segretarji tal-Kumitat Konġunt taż-ŻEE

            (*)  [Ebda rekwiżit kostituzzjonali mhu indikat.] [Indikati rekwiżiti kostituzzjonali.]


title: Deċiżjoni tal-Kunsill (PESK) 2016/446 tat-23 ta' Marzu 2016 li temenda u testendi d-Deċiżjoni tal-Kunsill 2013/34/PESK dwar missjoni militari tal-Unjoni Ewropea biex tikkontribwixxi għat-taħriġ tal-Forzi Armati tal-Mali (EUTM Mali)

text:
                  24.3.2016

                  MT

                  Il-Ġurnal Uffiċjali tal-Unjoni Ewropea

                  L 78/74

            DEĊIŻJONI TAL-KUNSILL (PESK) 2016/446
      tat-23 ta' Marzu 2016
      li temenda u testendi d-Deċiżjoni tal-Kunsill 2013/34/PESK dwar missjoni militari tal-Unjoni Ewropea biex tikkontribwixxi għat-taħriġ tal-Forzi Armati tal-Mali (EUTM Mali)
      IL-KUNSILL TAL-UNJONI EWROPEA,
      Wara li kkunsidra t-Trattat dwar l-Unjoni Ewropea u b'mod partikolari l-Artikolu 28, l-Artikolu 42(4) u l-Artikolu 43(2) tiegħu,
      Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
      Billi:

                  (1)

                  Fis-17 ta' Jannar 2013, il-Kunsill adotta d-Deċiżjoni 2013/34/PESK (1) dwar missjoni militari tal-Unjoni Ewropea biex tikkontribwixxi għat-taħriġ tal-Forzi Armati tal-Mali (EUTM Mali).

                  (2)

                  Fit-18 ta' Frar 2013, il-Kunsill adotta d-Deċiżjoni 2013/87/PESK (2) dwar il-bidu tal-EUTM Mali.

                  (3)

                  Wara l-Analiżi Strateġika, il-Kumitat Politiku u ta' Sigurtà rrakkomanda li l-mandat tal-EUTM Mali jiġi adattat u estiż b'perijodu ta' sentejn, sat-18 ta' Mejju 2018.

                  (4)

                  Jeħtieġ ukoll li jiġi stabbilit l-ammont ta' referenza finanzjarja maħsub biex ikopri l-ispejjeż marbutin mal-EUTM Mali għall-perijodu mid-19 ta' Mejju 2016 sat-18 ta' Mejju 2018.

                  (5)

                  Id-Deċiżjoni 2013/34/PESK għandha tiġi emendata skont dan,

            ADOTTA DIN ID-DEĊIŻJONI:
      Artikolu 1
      Id-Deċiżjoni tal-Kunsill 2013/34/PESK hija emendata kif ġej:

                  (1)

                  Fl-Artikolu 1, il-paragrafi 1 u 2 huma sostitwiti b'dan li ġej:
                  “1.   L-Unjoni għandha twettaq missjoni ta' taħriġ militari, (EUTM Mali), biex tipprovdi, fil-Mali, konsulenza militari u ta' taħriġ lill-Forzi Armati tal-Mali (FAM) li joperaw taħt il-kontroll ta' awtoritajiet ċivili leġittimi, sabiex isir kontribut lejn ir-restawr tal-kapaċità militari tagħhom bil-għan li jkunu jistgħu iwettqu operazzjonijiet militari immirati lejn ir-restawr tal-integrità territorjali tal-Mali u jnaqqsu t-theddida ppreżentata minn gruppi terroristiċi. L-EUTM Mali ma għandiex tkun involuta f'operazzjonijiet ta' kumbattiment. L-azzjonijiet tagħha għandhom jestendu sal-Liwja tax-xmara Niger, inklużi l-muniċipalitajiet ta' Gao u Timbuktu.
                  2.   L-objettiv tal-EUTM Mali għandu jkun ir-rispons għall-ħtiġijiet operattivi tal-FAM billi jingħata:

                              (a)

                              appoġġ għat-taħriġ għall-benefiċċju tal-FAM;

                              (b)

                              taħriġ u konsulenza dwar il-kmand u l-kontroll, il-katina loġistika u r-riżorsi umani, kif ukoll taħriġ dwar id-Dritt Umanitarju Internazzjonali, il-protezzjoni taċ-ċivili u d-drittijiet tal-bniedem;

                              (c)

                              kontribut, fuq talba mill-Mali u b'koordinazzjoni ma' MINUSMA, lill-proċess ta' Diżarm, Demobilizzazzjoni u Reintegrazzjoni ddefinit mill-Ftehim ta' Paċi, permezz tal-għoti ta' sessjonijiet ta' taħriġ sabiex tiġi ffaċilitata r-rikostituzzjoni ta' Forzi Armati tal-Mali inklużivi;

                              (d)

                              appoġġ għall-proċess ta' Saħel tal-G5, fi ħdan l-attivitajiet tal-EUTM Mali b'appoġġ għall-FAM, billi jingħata kontribut lit-tisħiħ tal-koordinazzjoni u l-interoperabbiltà mal-forzi armati nazzjonali tal-G5.”

                  (2)

                  Fl-Artikolu 10, il-paragrafu 2 huwa sostitwit b'dan li ġej:
                  “2.   L-ammont ta' referenza finanzjarja għall-ispejjeż komuni tal-EUTM Mali għall-perijodu mid-19 ta' Mejju 2016 sat-18 ta' Mejju 2018 għandu jkun ta' EUR 33 400 000. Il-perċentwal tal-ammont ta' referenza msemmi fl-Artikolu 25(1) tad-Deċiżjoni tal-Kunsill (PESK) 2015/528 (*) għandu jkun 60 % u l-perċentwal għall-impenn imsemmi fl-Artikolu 34(3) ta' dik id-Deċiżjoni għandu jkun 10 %.

                     (*)  Deċiżjoni tal-kunsill (PESK) 2015/528 tas-27 ta' Marzu 2015 li tistabbilixxi mekkaniżmu sabiex jiġi amministrat il-finanzjament tal-ispejjeż komuni tal- operazzjonijiet tal-Unjoni Ewropea li jkollhom implikazzjonijiet militari jew ta' difiża (Athena) u li tħassar id-Deċiżjoni 2011/871/PESK (ĠU L 84, 28.3.2015, p. 39).”"

                  (3)

                  Fl-Artikolu 12, il-paragrafu 2 huwa sostitwit b'dan li ġej:
                  “2.   Il-mandat tal-EUTM Mali għandu jintemm fit-18 ta' Mejju 2018.”.

            Artikolu 2
      Din id-Deċiżjoni għandha tidħol fis-seħħ fid-data tal-adozzjoni tagħha.

         Magħmul fi Brussell, it-23 ta' Marzu 2016.

               Għall-Kunsill

               Il-President

            A.G. KOENDERS

         (1)  Deċiżjoni tal-Kunsill 2013/34/PESK tas-17 ta' Jannar 2013 dwar missjoni militari tal-Unjoni Ewropea biex tikkontribwixxi għat-taħriġ tal-Forzi Armati ta' Mali (EUTM Mali) (ĠU L 14, 18.1.2013, p. 19).

         (2)  Deċiżjoni tal-Kunsill 2013/87/PESK tat-18 ta' Frar 2013 dwar il-bidu ta' missjoni militari tal-Unjoni Ewropea biex tikkontribwixxi għat-taħriġ tal-Forzi Armati ta' Mali (EUTM Mali) (ĠU L 46, 19.2.2013, p. 27).


title: European Parliament decision on the request for waiver of the immunity of Vladimír Železný (2005/2010(IMM))

text:
C 233 E/98                                       Il-   urnal Uffi jali ta' l-Unjoni Ewropea                           MT         28.9.2006

Il-&amis, 13 ta' Ottubru 2005
                  having regard to Article 27 of the Constitution of the Czech Republic,

                  having regard to Rules 6(2) and 7 of its Rules of Procedure,

                  having regard to the report of the Committee on Legal Affairs (A6-0289/2005),

             1.     Decides to waive the immunity of Vladimír       }elezný, subject to the condition that such waiver shall
             apply solely to the prosecution proceedings in hand and that, until such time as a final sentence is passed in

             those proceedings, Vladimír   }elezný shall be immune from any form of detention or remand or any other
             measure which might prevent him from performing the duties attaching to his mandate as a Member of the

             European Parliament;

             2.     Instructs its President to forward this decision and the report of the committee responsible to the

             appropriate authority of the Czech Republic.

             P6_TA(2005)0378

             Request for waiver of Mr }elezný's immunity (second request)
             European Parliament decision on the request for waiver of the immunity of Vladimír }elezný
                                                  (2005/2010(IMM))
             The European Parliament,

                  having regard to the request for waiver of the immunity of Vladimír        }elezný in file number KZv 2153/
                   2001-2728, forwarded by the Prague Public Prosecutor on 27 August 2004, and announced in plenary

                   sitting on 16 December 2004,

                  having regard to the request to defend his immunity presented by Vladimír        }elezný in connection with
                   criminal proceedings brought by the Prague Public Prosecutor, and announced in plenary sitting on

                   16 November 2004,

                  having heard Vladimír   }elezný in accordance with Rule 7(3) of its Rules of Procedure, who requested
                   that his parliamentary immunity not be waived,

                  having regard to Article 10 of the Protocol of 8 April 1965 on the Privileges and Immunities of the

                   European Communities, and Article 6(2) of the Act of 20 September 1976 concerning the election of

                   the members of the European Parliament by direct universal suffrage,

                                                                                1
                   having regard to the judgments of 12 May 1964 and 10 July 1986 ( ) of the Court of Justice of the

                   European Communities,

                  having regard to Article 27 of the Constitution of the Czech Republic,

                  having regard to Rules 6(2) and 7 of its Rules of Procedure,

                  having regard to the report of the Committee on Legal Affairs (A6-0290/2005),

             1.     Decides to waive the immunity of Vladimír       }elezný, subject to the condition that such waiver shall
             apply solely to the prosecution proceedings in hand and that, until such time as a final sentence is passed in

             those proceedings, Vladimír   }elezný shall be immune from any form of detention or remand or any other
             measure which might prevent him from performing the duties attaching to his mandate as a Member of the

             European Parliament;

             2.     Instructs its President to forward this decision and the report of the committee responsible to the

             appropriate authority of the Czech Republic.

              1
             ( )   Case 101/63 Wagner v. Fohrmann and Krier [1964] ECR 195, and Case 149/85 Wybot v. Faure and others [1986]

                   ECR 2391.


title: Id-Deċiżjoni tal-Kummissjoni tat-8 ta' Novembru 2000 li tistabbilixxi Grupp għall-Politika ta' l-Intrapriza (innotifikata fid-dokument numru C(2000) 3089)

text:
Avviż Legali Importanti

|

32000D0690

Official Journal L 285 , 10/11/2000 P. 0024 - 0025

		Id-Deċiżjoni tal-Kummissjonitat-8 ta' Novembru 2000li tistabbilixxi Grupp għall-Politika ta' l-Intrapriza(innotifikata fid-dokument numru C(2000) 3089)(2000/690/KE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Billi:(1) L-Artikolu 157 tat-Trattat li jistabbilixxi l-Komunità Ewropea tat lill-Komunità u lill-Istati Membri l-kompitu li jassiguraw li jeżistu l-kondizzjonijiet meħtieġa għall-kompettitività ta' l-industrija tal-Komunità.(2) Fuq il-bażi tar-razzjonalizzazzjoni u sabiex tkun iffaċilitata l-integrazzjoni tal-ħidma tal-Kummissjoni fuq prattika tajba u l-kordinament ma’ l-Istati Membri, kif intqal fil-komunikazzjoni tal-Kummissjoni "sfidi għall-politika ta' l-intrapriża fl-ekonomija misjuqa mill-għerf" [1], il-Kummissjoni teħtieġ korp għar-riflessjoni, dibattitu u pariri, li jikkonsisti minn esperti ta' livell għoli mill-komunità ta' l-intrapriżi u rappreżentanti ta' l-Istati Membri, msejjaħ "Il-grupp għall-Politika ta' l-Intrapriza" ("EPG"), biex ikunu eżaminati l-kwistjonijiet ġenerali tal-politika ta' l-intrapriża u biex jassisti l-Kummissjoni fl-identifikazzjoni u t-tixrid tal-prattika tajba.(3) Sabiex jinkisbu trasparenza u effiċjenza akbar fil-politika ta' l-intrapriża u biex jippermettilu li jkollu rwol aktar strateġiku għall-isfidi fl-ekonomija misjuqa mill-għerf, l-EPG għandu jkollu żewġ taqsimiet, l-ewwel li jkollu rappreżentanti mill-Istati Membri, u t-tieni li jkollu persuni eminenti, magħżula mill-Kummissjoni minn applikanti kwalifikati ħafna kif jixraq fuq firxa wiesgħa, attivi fl-industrija, fis-servizzi, fil-komunità tan-negozju jew fl-oqsma ta' l-attività marbuta ma’ l-iżvilupp ta' l-innovazzjoni u ta' l-ekonomija misjuqa mill-għerf.(4) Sabiex ikun hemm rappreżentanza adegwata tad-Diretturi Ġenerali ta' l-industrija u ta' l-awtoritajiet nazzjonali responsabbli għall-impriżi żgħar u medji (SMEs), huwa xieraq li l-Istati Membri ikunu jistgħu jaħtru sa żewġ rappreżentati għall-ewwel taqsima.(5) Għandu għalhekk ikun stabbilit l-EPG u għandhom ikunu definiti t-termini ta' referenza u l-organizzazzjoni interna tiegħu.(6) Biex tkun iggarantita rappreżentanza adegwata ta' l-SMEs, għandha tkun ipprovduta allowance fissa għal dawk li jipparteċipaw fix-xogħol ta' l-EPG li huma impjegati minn SME.(7) Il-Kumitat dwar il-Kummerċ u d-Distribuzzjoni u l-Kumitat Konsultattiv għall-Koperattivi, Soċjetajiet Mutwi, Assoċjazzjonijiet u Fondazzjonijiet għandu jkun xolt,IDDEĊIDIET KIF ĠEJ:Artikolu 1Grupp għall-Politika ta' l-Intrapriza, minn hawn ’il quddiem imsejjaħ bħala l-"grupp", li l-membri tiegħu huma maħtura mill-Kummissjoni, huwa b'dan stabbilit mill-Kummissjoni. Il-kompitu tiegħu huwa li jagħti pariri lill-Kummissjoni fuq kwistjonijiet tal-politika ta' l-intrapriża.Artikolu 21. Il-Grupp għandu jikkonsisti f'żewġ Taqsimiet:- L-ewwel Taqsima (Diretturi Ġenerali), li tikkonsisti minn sa żewġ rappreżentanti minn kull Stat Membru, maħtura minn kull Stat Membru,- It-tieni kamra professjonali, li tikkonsisti sa 40 membru maħtur mill-Kummissjoni, li jirrappreżentaw firxa wiesgħa ta' kompetenzi fl-oqsma ta' importanza għall-intrapriżi.2. Jistgħu jitwaqqfu gruppi ta' ħidma biex jistudjaw suġġetti speċifiċi fuq il-bażi ta' mandat.3. Il-Kummissjoni tista’ tistieden esperti biex jieħdu sehem fix-xogħol tal-grupp, tat-taqsimiet jew tal-gruppi ta' ħidma.4. Il-grupp, it-taqsimiet tiegħu u l-gruppi ta' ħidma tiegħu għandhom jiltaqgħu fil-forma u skond l-iskeda determinata mill-Kummissjoni. Il-Kummissjoni għandha tippresjedi l-laqgħat u l-uffiċjali tal-Kummissjoni jistgħu jieħdu seħem fihom.5. Il-grupp u t-taqsimiet tiegħu għandhom jadottaw ir-regoli tagħhom ta' proċedura fuq il-bażi ta' abbozz ippreżentat mill-Kummissjoni. Id-dipartimenti tal-Kummissjoni għandhom jipprovdu s-segretarjat.6. Il-Kummissjoni tista’ tippubblika fuq l-Internet, fil-lingwa oriġinali tad-dokument ikkonċernat, kull konklużjoni, sommarju, konklużjoni parzjali jew dokument ta' ħidma relatati mal-grupp jew it-taqsimiet tiegħu.Artikolu 3Id-disposizzjonijiet li ġejjin għandhom jgħoddu għat-tieni taqsima:- il-ħatra għandha tkun fil-kapaċità personali u l-pariri għandhom jingħataw lill-Kummissjoni indipendentement minn kull struzzjoni minn barra,- l-informazzjoni miksuba mix-xogħol tal-grupp, it-taqsimiet tiegħu jew il-gruppi tal-ħidma tiegħu, m'għandhiex tinkixef, meta jingħad mill-Kummissjoni li tirrigwarda materja kunfidenzjali,- il-kariga tal-membri għandha tkun ta' sentejn, u tista’ tiġġedded. Għandhom jibqgħu fil-ħatra sakemm jinbiddlu, jew sakemm jispiċċa t-terminu tal-kariga,- membri li ma jistgħux aktar jagħtu kontribut effettiv għax-xogħol tal-grupp, li jirriżenjaw jew li jiksru l-ħtiġiet imsemmija fl-ewwel u t-tieni inċiż ta' dan l-Artikolu jew fl-Artikolu 287 tat-Trattat li jistabbilixxi l-Komunità Ewropea, jistgħu jinbidlu għall-bqija tat-terminu tal-kariga tagħhom,- L-ismijiet tal-membri għandhom ikunu ppubblikati fil-Ġurnal Uffiċjali tal-Komunitajiet Ewropej.Artikolu 4Spejjeż għall-ivjaġġar u s-sostinenza magħmula minn membri, osservaturi u esperti, fir-rigward ta' l-attivitajiet tal-grupp, għandhom ikunu rimborsati mill-Kummissjoni skond id-disposizzjonijiet fis-seħħ fil-Kummissjoni. Il-funzjonijiet tagħhom ma għandhomx ikunu rimunerati. Madankollu, il-Kummissarju responsabbli għall-politika ta' l-intrapriża jista’ jiddeċiedi li membri, osservaturi jew esperti li huma impjegati minn impriża żgħira jew medja [2], jistgħu jkunu kkumpensati wkoll għall-ispejjeż li jirriżultaw minn xogħol preparatorju u talli jkunu ’il bogħod mill-impriża tagħhom, b’allowance fissa ta' EUR 500 kuljum, sa massimu ta' 10 ijiem kull sena.Artikolu 5Qed jittħassru b'dan id-Deċiżjonijiet tal-Kummissjoni 81/428/KEE [3] and 98/215/KE [4].Artikolu 6Din id-Deċiżjoni għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali tal-Komunitajiet Ewropej. Għandha tapplika sal-31 ta' Diċembru 2005. Il-Kummissjoni għandha tiddeċiedi jekk testendihiex jew le qabel dik id-data.Magħmula fi Brussel, fit-8 ta' Novembru 2000.Għall-KummissjoniErkki LiikanenMembru tal-Kummissjoni[1] COM (2000) 256 finali, inkluż l-Anness li jiddeskrivi l-aħjar proċedura[2] Skond id-definizzjoni mogħtija fir-Rakommandazzjoni tal-Kummissjoni tat-3 ta' April 1996 (ĠU L 107, tat-30.4.1996, pġ. 4), inkluż min jaħdem għal rasu.[3] ĠU L 165, tat-23.6.1981, pġ. 24.[4] ĠU L 80, tat-18.3.1998, pġ. 51.--------------------------------------------------